Коррекцияловчи қурилмалар » Iqtisodiyot » Referat » Referat | Haqida\nAsosiy / ReferatIqtisodiyot Коррекцияловчи қурилмалар\n1.\tКоррекцияловчи қурилмаларнинг вазифаси\n2.\tАвтоматик тизимларини коррекциялаш воситалари\n3.\tДағал тескари боғланишлар элементлари\nКоррекцияловчи қурилмаларнинг вазифаси\nТехникада автоматик бошқариш тизимлари қўлланилар экан, коррекциялаш, автоматик бошқариш назариёти ва амалиётида асосий муаммолардан бири бўлиб қолаверади. «Коррекция»-сўзи тузатиш, тўғрилаш деган маънони билдириб АВСларни фаолиятида муҳим ўрин туртади.\nАввал айтиб ўтилганидек, бошқариш тизимларида, юқори аниқлилик катта қийматли кучланиш коэффициентига эга бўлганда бўлади. Шу билан бир қаторда, бу катталик турғунлик нуқтаи назаридан чегаралангандир. Улардан ташқари, бир контурли тизимларининг, тузилиш талабларини ҳар доим ҳам қондириб бўлмайди, чунки тузилиш схемалар турли хил консерватив, нотурғун ва интегралловчи бўғинлардан ташкил топгандир. Шу сабабли ростлаш ва бошқариш тизимларига, қўшимча равишда, турғунликни таъминловчи ускуналарни қўшишга тўғри келади.\nКиритилган қўшимча ускуналар ёки элементлар доимий бўғинларнинг мусанобатларини ўзгартириб (критик кучайтириш коэффициентини орттириб, иш жараёнини сифатини оширади), нотурғун бўғинларнинг тавсифиларини ҳам ўзгартиради ва шу билан тизимнинг турғунлигини таъминлайди.\nБошқариш тизимларида қўшимча элементлар қўшиш йўли билан турғунликни таъминлаш коррекция деб аталади, қурилмалар эса коррекцияловчи қурилмалар деб аталади.\nКоррекциялашнинг хусусий ҳоли бўлиб, нотурғун тизимларини барқарорлаштириш ҳисобланади. Тизимни коррекциялашнинг турли усуллари мавжуддир. Улар ичида қўшимча тескари боғланишлар ўз ичига бир, ёки бир неча бўғинни олиши билан кенг аҳамиятга эга бўлиб, кўп қўлланилади.\nАсосий тескари боғланишдан фарқли равишда, бошқаришнинг туташувчи асосий контури ташқи тескари боғланиш деб аталади. Қўшимча тескари боғланишлар эса ички тескари боғланиш деб аталиб, параллел коррекциялаш занжирини ташкил этади. Ички ва ташқил тескари боғланишларга эга бўлган тизимлар эса, олдинги бобларда айтиб ўтганларимизга кўра, кўп контурли тизимлар деб аталадилар.\nАвтоматик тизимларининг коррекцияловчи қисмлари бўлиб, бошқариш қонуниятларига ҳосилалаш ва интеграллаш жараёнини киритувчи элементлар ва қурилмалар ҳисобланади. Улар тизимларининг динамик хусусиятларини ўзгартирадилар.\nАвтоматик тизимларини коррекциялаш воситалари\nКоррекцияловчи қурилмалар ишлаш қонуниятига кўра хилма хил гуруҳларни ташкил этади. Уларга ҳар хил электрик ва механик қурилмалар (сигналлар устидан дифференциаллаш ва интеграллаш амалини бажариш учун) ҳамда ёрдамчи механизмлар (тескари боғланишни таъминлаш учун) киради.\nКоррекцион қурилмалар пассив типли ва фаол типли бўлиши мумкин. Пассив типдаги коррекция қурилмалари энергия манбасига эга бўлмай, уларнинг чиқишидаги сигналлар қуввати киришдаги сигнал қувватига қараганда камдир. Фаол типдаги қурилмалар кучайтиргичларга эга бўлиб, қўшимча энергия манбалари билан таoминлангандирлар.\nЭлектр сигналининг кўринишига қараб коррекцияловчи қурилмалар ўзгарувчан ва ўзгармас токда ишлайдиганлар синфига бўлинади.\nКоррекцияловчи қурилмаларни автоматик бошқариш тизимси таркибига киритилаётганда уларни уланиш усулини текшириб кўриш, ҳамда тебранишни пасайтирувчи қурилмалар –демпферлардан фойдаланиш керак бўлади.\nАйрим ҳолларда ҳаво тўлдирилган ёки ёғли демпферлардан фойдаланилади. Агар бўғиннинг динамик иш жараёни\n(Т2р2+1) хчиқ = k хкир\t(7.1)\nтенглама билан ёзиладиган бўлса, у ҳолда унинг эркин ҳаракати сўнмайдиган тебранишларни ташкил этади.\nТебранишни пасайтирувчи демпфер ёрдамида\nкўринишдаги тенгламага эга бўлишимиз мумкин ва бу ҳаракат пайтида қаршилик кўрсатиб, тебранишни сўнишга олиб келишини кўрсатади.\nМеханик тизимлар учун эса суюқликни (магнитли, ҳаво ва ёғли демпферлар билан бир қаторда) бошқа пасайтирчигардан ҳам фойдаланилади. Стаканнинг ичида ҳаракатланувчи, торгина тешикка эга бўлган поршенли демпферлар, мўйнасимон, елпиғич шаклидаги ва бошқача кўринишдаги демпферлар мавжуддир. Магнитли демпферларга қурилманинг ҳаракатланувчи қисмига узвий боғланган, ўзгармас ток магнит майдонида айланадиган алюмин лаппакни ҳам олиш мумкин. Лаппак уюрма токлар таoсирида айлаганда тезликка пропорционал равишда айланишга қаршилик кўрсатувчи момент пайдо бўлади.\nДағал тескари боғланишлар элементлари\nДағал тескари боғланишлар физик белгиларига қараб турлича бўлишлари мумкин. Шулардан бир нечтасини кўриб чиқайлик:\n1) Механик тескари боғланиш\nМеханик созлагичларда қаттиқ ричаглар ердамида амалга ошириладиган дағал тескари боғланишлар кўп тарқалгандир. 7.1-расмда сервомотор поршени ва суюқлик тақсимловчи клапан ўртасида қўшимча дағал боғланишни амалга оширувчи а б қаттиқ ричагдан фойдаланиш мисоли кўрсатилган. Шу дағал тескари боғланиш туфайли статик хатоликлар мавжуд бўлган ҳолларда (чизмада стрелкалар орқали ёғни қуйиш ва тўкиш кўрсатилган) тизимда турғунлик таoминланади.\nЯна қатор бошқа мисолларни келтириш мумкин: ричагли-пневматик, ричагли-гидравлик, муштумчали, лекалосимон ва ҳаказо.\n2) Электромеханик тескари боғланиш\nЭлектр бошқариш тизимларида электромеханик ва электр тескари боғланишлар қўлланилади.\nШуларнинг ичида кўпроқ қўлланиладиган схемалардан бири кўприк схемаси (7.2а-расмга қаранг) бўлиб, унда кўприкнинг элементларидан бирига механик таoсир қилиш натижасида электр тескари боғланиш сигнали киритиш йўли билан амалга оширилади. 7.2нчи б-расмда эса электромеханик тескари боғланиш вариантларидан яна бири курсатилгандир: r1 ва r2 реостатнинг силжигичларига таoсир қилиш натижасида трансформаторнинг w1 ва w2 иккинчи чулғамларидан кучайтиргич k нинг киришга келаётган электр сигнал катталиги ўзгаради. Трансформаторнинг бирламчи чулғами ўзгарувчан ток тармоғида озиқланади. Тескари боғланишни ишорасини трансформоторнинг иккинчи чулғамларини учларини алмаштириб уланиш йўли билан бемалол ўзгартирилиши мумкин.\nБаъзи ҳолларда тезкор тескари боғланишга эга бўлиш учун электр кўприкли боғланишлардан фойдаланилади; бунда кўприкнинг тескари боғланишда фойдаланиладиган елкасидаги қаршилик ўрнига тахогенераторнинг якори уланади, бу эса бажарувчи двигателнинг ўқини бурчак айланишига пропорционал равишда электрсигнали киритиб бериб туради.\n3) Электр тескари боғланиш\nБу кўринишдаги коррекцияловчи қурилмаларда электр сигнал олдинда турган қандайдир элементнинг чиқишидан келиб киради (7.3-расм).\nАгар бордию, тезкор тескари боғланишларда тахогенераторлардан фойдаланиш мақсадга мувофиқ бўлмаса, у ҳолда кўприк елкаларидан бири бўлиб, бажариш двигатели Днинг (7.3а-расм) якори хизмат қилади. Дга генератор Гдан созловчи кучланиш берилади. Кўприк берилган режимда мувозанатлашган бўлса, кучайтиргич Книнг киришига берилаётган кучланиш бурчак тезлигига пропорционал бўлади. Агар кўприк мувозанат ҳолатида бўлмаса унда кучланиш тезлик ва тезланишга пропорционал бўлади.\nЯна бошқачароқ мисоллар қаторига электрон (7.3б-расм), магнит ва электромашинали (7.3в-расм) кучайтиргичларнинг чиқишидан киришга бошқариш чулғамлари ёки потенциометрлар орқали сигнални узатиш ҳолларини кўриш мумкин. 7.3в-расмда кўзғатгичнинг кучланиши бўйича ва асосий занжир якорнинг токи бўйича дағал электр тескари боғланишга эга бўлган тизим мисоли кўрсатилган.\nЭлектр тескари боғланишнинг яна бир кўриниши эгри чизиқли тавсифига эга бўлган, мувозанат ҳолатдаги кўприк сифатида берилиши мумкин. Мувозанат ҳолатидаги кўприкнинг киришидаги озуқа кучланиш тебранишлар натижасида токни ўзгартиради. Бу кўприк елкаларидан оқаётган ток қийматининг ўзгариши натижасида, эгри чизиқлик туфайли, кўприк елкаларининг бирида мувозанат бузилади. Бу эса кўприкнинг чиқишида киришдаги кучланиш миқдорнинг оғиши билан аниқланадиган сигнал пайдо бўлишига олиб келади.\nУзгарувчан токда ишлайдиган автоматик тизимларда шундай дағал тескари боғланиш қурилмалари ишлатиладики, улар ёрдамида киришдаги сигналнинг катталиги ёки фазаси ўзгарганда чиқишдаги сигналнинг ҳам катталигини ва фазасини ўзгартириш мумкин. Бунинг учун одатда ўзгарувчан кучланишни қутблари киришдаги кучланишнинг фазаси билан аниқланадиган, ўзгармас кучланишга айлантириб берадиган тўғрилагич–кучайтиргич қурилмалардан фойдаланилади.\nДифференциалловчи элементлар. Бошқариш қонуниятига ҳосила киритишни таoминловчи коррекцияловчи қурилмалар электр, механик ва электрмеханик гуруҳларга бўлинадилар. Шу билан бир қаторда электр қурилмалар ўзгарувчан ва ўзгармас токларда ишлайдилар.\nЭлектр сигналларни, бурчак ва чизиқли силжишларни ўзгартирувчи дифференциалловчи элементлар актив типли ва пассив типли бўлиши мумкин. 7.4- расмда гидравлик дифференциалловчи қурилма (2) дан фойдаланиш кўрсатилган. У ички ёниш двигателининг ўқини айланиш тезлигини барқарорлаштирувчи ричагли тескари боғланиш занжирида қўлланган. Гидравлик кучайтиргич (1) нинг\nпоршени силжиганда тескари боғланиш ричаги ҳам ҳаракатланади. Ъаракат шундай бўладики, унда гидравлик демпфер (2) ни тўлдириб турган ёғ аниқ бир ўлчамга келитирилган тешик (3) дан оқиб кетиб улгурмайди. Кучайтиргич (1) нинг поршени тўхтагач, демпфердаги ёғ пружина таoсирда секин – асталик билан тешик орқали бир бўшлиқдан иккинчи бўшлиққа оқиб ўтади. Натижада тескари боғланиш ричаги дастлабки ҳолатига қайтади. Бу бошқариш тизимси билвосита таoсир этувчи астатик тизимдир (стрелкалар ёрдамида ёғни қуйиш ва тўкиш йўллари кўрсатилган).\nАгар механик дифференциалловчи тескари боғланишлар электр қурилмаларнинг параметрларига таoсир кўрсатса, бундай қурилмалар электромеханик дифференциалловчи қурилмалар деб аталадилар .\nУзгармас ток занжирларида киришдаги кучланишнинг ҳосиласига пропорционал бўлган сигналларни олиш учун сиғим ва омик қаршиликлардан ташкил топган пассив тўрт қутблиликлардан фойдаланилади (RC-контурлар). Уларнинг энг яхши ва қулай томонлари бу : арзонлиги, тайёрлашнинг осонлиги, стандарт деталлардан фойдаланиш имкониятининг мавжудлиги, айрим элементларнинг алмаштиришни мумкинлиги ва ҳаракатланувчи қисмларнинг йўқлигидир. Содда дифференциалловчи контур 7.5а-расмда кўрсатилган 7.5-расм\nКонтурнинг узатиш функцияси\nК(р)=T р(1+Tр)-1 ,\nбу ерда T=RC-контурнинг вақт доимийси.\nДифференциалловчи қурилмалар оддий туташган берк автоматик тизимлар (дифференциаторлар) кўринишида ҳам бўлиши мумкин, электрон модел сифатида бўлиши ҳам мумкин ва ҳаказо.\nИнтегралловчи элементлар Интегралловчи элементлар электр сигналларини, бурчак ва чизиқли силжишларни ўзгартирувчи актив ва пассив қурилмалар кўринишларида бўлиши мумкин. Интегралловчи элементлар бошқариш қонуниятига интеграл киритади.\nМеханик интегралловчи элементларга электр, гидравлик ва пневматик поршенли двигателлар кириб, уларда чиқишдаги ўзгарувчилар бурчак оғиши ва чизиқли силжишларни курсатувчи сигналлар бўлади. Идеал интегралловчи элементларнинг узатиш функцияси\nЭлектромеханик интегралловчи қурилмалар двигателларнинг ўқи потенциометрнинг ёки автотрансформаторнинг силжигичлари билан механик боғланишга эга бўлганда шу потенциометр ва трансформаторлар билан двигателни мослашиб ишлайдиган конструкциялари кўринишида бўлади. Бундай ҳолда чиқишдаги ўзгарувчи бўлиб потенциометрнинг, ёки автотрансформаторнинг кучланиши саналади. Айрим ҳолларда двигателнинг ўқи реостатнинг силжигичи билан бириктирилади. Бунда у, билвосита ростлаш тизимларида, ўзидан кейинги элементнинг киришига уланади (7.6-расм). Генераторнинг кучланиши ўз қийматидан оғганда потенциометрнинг ҳаракатланувчи чўткаси силжийди. Бунинг натижасида двигателнинг якори чулғамига маoлум бир катталикда ва қутби аниқ ҳолда кучланиш берилади ва двигател ГҚИ занжирига уланган реостат силжигични ҳаракатга келтиради. Бу нарса генератор кучланиши керакли қийматга етгунча давом этади.\nИнтегралловчи механик элементлар тоифасига яна демпферлар, пружиналар ва бошқа қурилмаларни ҳам олиб кўриш мумкин.\nЩзгармас ток тармоқларида сигналларни интеграллаш учун конденсатор С ва қаршилик R дан ташкил топган контурлардан фойдаланилади 7.5б-расм.\nБундай контурларнинг интегралловчи таocирлари шунга асосланган-ки, уларда конденсатордаги кучланиш шу конденсатордан ўтаётган токнинг интегралига тенгдир. Шунда контурнинг узатиш функцияси\nкаби ифодаланиб, бу ерда Т=RC-контурнинг вақт доимийси\n(7.1) ифода инерцияли (нодаврий) биринчи даражали бўғиннинг узатиш функциясининг айнан ўзи , лекин кўрилаётган 7.5б -расмдаги занжир юқори частоталарда интегралловчи хусусиятга эгадир.\nИнтегралловчи қурилмалар содда берк тизимлар (интеграторлар) электрон моделлар ва ҳоказолар кўринишида бўлиши ҳам мумкин .\nИнтегро-дифференциалловчи элементлар. Бундай қурилмалар дифференциалловчи ва интегралловчи элементлар каби хусусиятларга эгадирлар. Улар маoлум бир частоталарда дифференциаллаш, бошқа частоталарда эса интеграллаш вазифасини бажарадилар.\nМеханик интегро-дифференциалловчи қурилмалар эса интегралловчи ва дифференциалловчи элементларнинг бирлашишидан (гидравлик, пневматик, демпфер қонуниятига асосланган, пружинали ва ҳ.к. ) ҳосил бўлади.\nМужатсамланган электр интегро-дифференциалловчи контурлар ҳам мавжуд (7.5в –расм). Улар пассив R, С элементлардан ташкил топган дифференциалловчи Z1(р) ва интегралловчи Z2(р) қисмлардан иборат занжирни ташкил этади.\nБундай контурнинг узатиш функцияси оператор қаршиликларни нисбати орқали аниқланади:\nZ2(р)=R2+(1/С2 р)=(R 2 C 2 р+1)/С2р;\nбу ерда Т1=R1C1; Т2=R2C2; Т3=R1C2;\nИнтегро-дифференциалловчи қурилмалар электрон моделлар, электр занжирлар ва ҳоказолар кабилар кўринишида учрайдилар.\nTeglar: тескари 1179урилмалар билан мумкин электр бо1171ланиш бош1179ариш 1203ам элементлар бо1171ланишлар интегралловчи бўлиб ташкил бўлади кучланиш дифференциалловчи кўрсатилган бўлиши узатиш 1179ўшимча\nЕр ости коммуникация ўтказишнинг траншеясиз ёпиқ усуллари тўғри ...\nТехнологик қурилмалар структураси ва синфланиши\nМикроорганизмларни культивирлашга озиқа муҳитларини, ёрдамчи ма ...\nСутни соғиб олиши ва унда қўлланиладиган аппарат ва қурил ...\nЖараёнларнинг асосий турлари ва уларнинг қонуниятлари. Биотехнологиян ...\nТехнологик қурилмалар структураси\nКириш абонент тармоқларини оптик технологиялар асосида қуриш


12:00 / 15.11.2019 617 pdf Ўқиш режими + -\nАввал хабар қилганимиздек, шайх муфтий Абдуллоҳ ибн Умар Башир Маъруфий ҳафизаҳуллоҳ юртимизда меҳмон бўлдилар.\nЖорий йилнинг 14 ноябрь куни Тошкент шаҳридаги фазилатли шайх Муҳаммад Содиқ Муҳаммад Юсуф ҳазратлари асос солган «Hilol nashr» нашриёт-матбаасига Абдуллоҳ Маъруфий ҳафизаҳуллоҳ ташриф буюрдилар.\nМеҳмонларни «Hilol-nashr» матбаа нашриёти ва «islom.uz» портали раҳбари Исмоил Муҳаммад Содиқ кутиб олди. Дастлаб шайх муфтий Абдуллоҳ ибн Умар Башир Маъруфий ҳафизаҳуллоҳ ва бир гуруҳ меҳмонлар «Hilol-nashr» босмахонаси фаолияти билан яқинда танишдилар. Сўнгра нашриётнинг ўзида Қуръони карим тиловат қилинди. Тиловатдан кейин шайх Абдуллоҳ Маъруфий дуолар қилдилар.\nБутун Ислом оламида энг саҳиҳ ҳадис тўпламлари деб эътироф қилинган тўққиз мўътабар китобдан иборат «Олтин силсила» туркуми «Hilol-nashr» нашриёти томонидан чоп этилаётган эди. Шу куни шайх Абдуллоҳ Маъруфий ҳафизуҳуллоҳ тўпламнинг давоми саналмиш «Саҳиҳи Муслим» китобининг биринчи жилдини нашр этиш тугмасини босиб бердилар.\nУшбу хайрли ишдан сўнг, шайх Абдуллоҳ Маъруфий ҳафизаҳуллоҳ билан «Hilol-nashr» нашриёт-матбаасининг мажлислар залида илмий суҳбат ўтказилди. Унда шайх Абдуллоҳ Маъруфий ҳадис илмидан мавъизалар қилдилар. Илмий суҳбат жараёнида фазилатли шайх Муҳаммад Содиқ Муҳаммад Юсуф роҳимаҳуллоҳнинг илмий мерослари, хусусан «Олтин силсила» туркуми ҳақида шайх Абдуллоҳ Маъруфий илиқ фикрлар билдириб ўтдилар. Шунингдек, йиғилганлар билан савол-жавоблар ҳам бўлиб ўтди. Саволларга шайх Абдуллоҳ ибн Умар Башир Маъруфий жавоб бердилар. Суҳбат сўнгида меҳмонларга «Hilol-nashr» нашриёт-матбааси томонидан эсдалик совғалар топширилди ва дуои хайрлар қилинди. Кейин азиз меҳмонлар «Шайх Муҳаммад Содиқ Муҳаммад Юсуф» мажмуасида шом намозини адо этишди.\nШундай қилиб шайх муфтий Абдуллоҳ ибн Умар Башир Маъруфий бошчилигидаги меҳмонларнинг Ўзбекистон бўйлаб қилган зиёратлари якунига етди.\n10:55 / 15.11.2019 858\n14:00 / 15.11.2019 1849\nЖорий йилнинг 23 июль куни .Ҳаж 2019 мавсуми, мавзусида Шайх Муҳаммад Содиқ Муҳаммад Юсуф мажмуасининг мажлислар залида ОАВ учун брифинг ташкил этилди.Ушбу брифингда давоми...\n524 11:26 / 23.07.2019\n1075 17:40 / 17.10.2018\nТуркиянинг Сивас шаҳрида ҳилол ва юлдуз кўринишидаги масжидда қурилиш ишлари ниҳоясига етай деб қолди. Бу ҳақда .Анадолу, агентлиги маълумотига таяниб, azon.uz сайти давоми...\n665 13:42 / 09.07.2019


“Ижтимоий фикр”га ишонасизми?\n28 июн 2022, Тошкент вақти: 05:04\nХондамир Ўзбекистондаги “Ижтимоий фикр” жамоатчилик фикрини ўрганиш маркази ўтказган сўров натижаларига кўра, мамлакат фуқаролари ўз келажагига некбинлик билан қарамоқда.\n“Ижтимоий фикр” маркази экспертларининг билдиришича, ўтган йилда ўзбекистонликлар некбинона ҳаёт кечирган, бу эса 2008 йил учун яхши истиқболларни пайдо қилади.\nМарказ маълумотларига кўра, аҳоли ўртасида ўтказилган ижтимоий тадқиқот натижалари мамлакат фуқаролари орасида барқарор оптимистик кайфият мавжудлигидан далолат беради.\n“Ижтимоий фикр”нинг таъкидлашича, аҳоли ўртасидаги ижтимоий оптимизм кўрсаткичи 88,9 фоизни ташкил қилади.\nБу жумла оддий тилга кўчирилса, “ўзбекистонликлар бугун кечагидан кўра яхшироқ яшаяпти-ю, эртага бугунгидан ҳам кўра яхшироқ яшашга ишоняпти”, деган маъно чиқади.\nЯна таъкидланишича, сўровда қатнашганларнинг акарияти, яъни 90,6 фоизи ҳозирги пайтда мамлакатдаги ижтимоий-иқтисодий аҳвол “ЯХШИ ва БАРҚАРОР” эканини билдирган.\nХўш, бу ҳақда ўзбекистонликларнинг ўзи қандай фикрда?\nЎзбекистонликларнинг ижтимоий-иқтисодий характердаги шикоятлари билан анчадан буён шуғулланиб келаётган фарғоналик ҳуқуқ ҳимоячиси Ғанихон Маматхонов “Ижтимоий фикр” тадқиқотларининг ҳақиқий аҳволга мутлақо мувофиқ эмаслиги айтади.\n“Ҳозирги қиш кунларида одамлар жуда қийналган ҳолда яшамоқда. Айниқса, қишлоқларда яшаётган одамларнинг аҳволи ўта оғир. Бир суткада 16-20 соатлаб чироқ ўчаётгани, газ умуман берилмаётганини бунга асос қилиб айтиш мумкин”,- дейди Ғ.Маматхонов.\nҲуқуқ ҳимоячиси Исроил Ризаевнинг айтишича, “Ижтимоий фикр” маркази расмийларга қарам бўлгани учун марказ тарқатадиган натижалар бундан бошқача бўлиши мумкин эмас.\n“Бизда ахборот олиш ва ахборот тарқатиш ёпиқ бўлгани учун ҳам ҳақиқий аҳволни ёритиш воситасининг ўзи йўқ. Шунинг учун ҳам ҳукуматпараст ташкилотлар 80-90 фоизлик кўрсаткичларни кўрсатади. Агар улар тарқатган маълумотлар бўйича турмуш даражаси яхши бўлса, аҳоли гурра-гурра Россияга, Қозоғистонга мардикор бўлиб, қул бўлиб чиқиб кетмас эди-ку. Ҳозир ҳам кузатяпмиз, Ўзбекистондан чиқиб кетиш жуда ҳам кўп бўляпти”, - деди И.Ризаев.\nИсми ошкор қилинишини истамаган ўзбекистонлик таҳлилчи фикрича, Ўзбекистонда жамоатчилик фикрини ўрганиш марказлари ўтказадиган тадқиқотлар икки босқичдан иборат. Биринчи босқичда жамият кайфиятини ҳаққоний акс эттирган натижалар олиниб, улар ички фойдаланиш учун қолдирилади. Иккинчи босқичда бу натижалар қайта ишланиб, расмийларга мақбул келадиган тарзда ўзгартирилиб, кенг оммага тақдим этилади.\nТаҳлилчи сўзларига кўра, “Ижтимоий фикр”нинг Интернетда чоп этилаётган барча маълумотларига сиёсий технология ёки сиёсий ташвиқот воситаси ўлароқ қараш мумкин.\n“Аслида Ўзбекистонда ижтимоий табақаланиш жадал суръат билан кетяпти ва бу омил аҳоли кайфиятига салбий таъсир кўрсатяпти. Аммо бу расман тарқатиладиган сўров натижаларида акс этмайди”,- дейди таҳлилчи.\nБошқа бир таҳлилчи эса “Ижтимоий фикр” жамоатчилик фикрини ўрганиш эмас, балки ижтимоий фикрни шакллантириш билан шуғулланаётганини айтади.\nБу фикрнинг қанчалик асосли экани ҳуқуқ ҳимоячиси Ғанихон Маматхонов гаплари билан ҳам тасдиқланади: “Ҳозирги кунда – тинчлик маҳалида – вилоятимизда талон тизими жорий этилгани ҳам иқтисодий қийинчиликнинг бир далили ҳисобланади. Дўконларнинг олдида юзлаб одам навбатда туради. Бир буханка нон учун эрталаб соат беш ярим-олтидан кўчага чиқишиб туради. Мен яқинда бир мониторинг ўтказдим. Маълум бўлишича, 5000 кишига бир кунда 75 та нон берилар экан. Бугун 30 январь бўлишига қарамай, бу ой учун ёғ, ун маҳсулотлари берилгани йўқ. Шу тариқа, аҳолининг эртанги кунга ишончи йўқоляпти”.


Финалга йўл олган Машарипов Ғаниев ва Омар Адулраҳмон ҳақида гапирди - Zamin.uz\nАзизга соғлиқ тилайман. Унинг жамоада ўз ўрни бор. Ғаниевнинг йўқлиги барибир сезилиши тайин. Омар Абдулраҳмон ҳозирда якка тартибда шуғулланмоқда. Икки ҳафта ичида умумий гуруҳ машғулотларига қўшилади. “Замин” янгиликларини “Одноклассники”да кузатиб боринг\nЖамоаси финалга чиққан баҳсда Машарипов қандай ўйнади? (видео)\n22-02-2021, 23:59, Спорт\n13-02-2021, 09:00, Спорт\n"Шабаб Ал-Аҳли" меҳмонда ғалаба қозонди, Ғаниевдан голли пас\n10-02-2021, 11:15, Спорт\nЖалолиддин Машариповнинг янги жамоаси маълум бўлди\n29-01-2021, 18:00, Спорт


ЎзА - Алишер Навоий номидаги Ўзбекистон Миллий кутубхонасидаги нохуш ҳолатлар бартараф этилди\nАлишер Навоий номидаги Ўзбекистон Миллий кутубхонасидаги нохуш ҳолатлар бартараф этилди\n04.01.2018 17:02 Чоп этиш версияси\nЎзАда танқид қилингач\nСайтимизда 2017 йилнинг 25 декабрь куни “Театр гардеробдан бошланади. Кутубхона-чи?” сарлавҳали танқидий мақола чоп этилган эди. Яқинда «Маърифат маркази» биносидан фойдаланиш ва туташ ҳудудга хизмат кўрсатиш бўйича ихтисослаштирилган дирекцияси директори А.Ғафуров имзоси билан жавоб хати олинди. Қуйида ушбу мақола ҳамда унга йўлланган жавоб хати келтирилмоқда.\nТеатр гардеробдан бошланади. Кутубхона-чи?\nҲар доимгидек иштиёқ билан Алишер Навоий номидаги Ўзбекистон Миллий кутубхонасига отландим. Кўпчилик учун севимли бўлган бу жойда барча шароитлар етарли, ёруғ, истаган китобингизни топишингиз мумкин. Аммо...\nОдатдагидек, кутубхона гардеробига яқинлашганда ҳамманинг юраги безиллайди. Ё навбат кутишдан чарчайсиз, ё гардероб ходимининг муомаласидан жаҳлингиз чиқади. Китоб мутолаасига бўлган иштиёқ кишини икки қадам олдинга етакласа, бу каби ҳолатлар бир қадам орқага тортади. Бу сафар ҳам вазият ўша-ўша. Охир-оқибат мен қатори навбатда турган ўрта ёшлардаги аёлнинг ҳам сабри тугади шекилли, "Синглим шеригингиз ҳам ёрдам берса, бўларкан", деганини билади, гардероб ходимидан “яхшигина” жавоб олди.\n– Овқатланяпти! – деди зарда билан.\n– Ҳа, майли-куя! Лекин бу ерда шунча одам кутиб турибди. Навбатчилик қилиб қўйсаларинг бўлар экан-да, унда.\n– Келинг, ўзингиз кириб қўя қолинг, сиз билан “смена алмашамиз”, 370 минг ойликка ишла-а-аб юрасиз…\nГардероб ходими ва ҳалиги аёл ўртасидаги сўз “жанги” анча давом этиши билан бирга жуда “бежирим” сўзларга ҳам “бой бўлди”. Қолган навбатда турганлар ҳам баттар бўлмасин, деб ортиқча аралашишмади. Роса қирқ дақиқа деганда, аранг кийимларимни топширдим. Бир томондан китобхонларнинг кўплигидан қувонсанг, бир томондан гардероб ходимларининг ҳар галги “муомала”сидан таъбинг тирриқ бўлади.\nВазиятни кузатар эканман, Ўзбекистон халқ артисти Эркин Комиловнинг “Тафаккур” журналида эълон қилинган “Тўғри силжитмоқ азми” номли суҳбатидаги қуйидаги фикрлари ёдимга тушди: "Театр гардеробдан бошланади" деган нақлни биласизми? Аслида театр ундан ҳам олдин чиптахонадан бошланади. Чипта сотувчининг муомаласиданоқ спектаклга “ташхис” қўйса бўлади. Эътибор берганмисиз, театр фаррошларининг челагига кигиз ўралган бўлади. Расми шундай: тиқ этган товуш чиқмаслиги керак. Қай бирини айтай, театрнинг ўз арконлари, тартиб-қоидалари бор. Шулардан бирортасини буздингизми, тамом, кейин “Нега спектаклларга одам келмаяпти?”, деб калаванинг учини тополмай юраверасиз".\nКутубхона-чи? Бу жой ундан ҳам муқаддас даргоҳ-ку. У ердаги бу каби муомала маданияти, бундан келиб чиқадиган ноқулайликлар, албатта, китобхонларга таъсир қилмай қолмайди. Шу каби қаттиқ назоратни ўрнатиб қўйиб, кутубхонага киришдаги бу каби муомалани “яратиб” қўямиз-да, “калаванинг учини тополмай юраверамиз”.\nЁшлар китоб ўқимаяпти, деб танқид қиладиганларга эса кутубхонага бориб, вазиятга ўзлари баҳо беришларини тавсия қилган бўлардим. Кутубхонага келувчилар чунонан кўпки, ҳар гал базўр бўш жой топиб ўтираман.\nТўғри хавфсизлик яхши, лекин эшикнинг олдидаёқ жуда кўп ушланиб қолиш ҳам фойдаланувчилар дилини сиёҳ қилади. Доимий тиқилинч вазиятнинг олдини олиш учун гардеробни кенгайтириб, ишчи ходимлар сони оширилса, киришда қандайдир осонроқ режим ўрнатилса, фойдаланувчилар учун янада қулайликлар яратилармиди? Кутубхонага келган фойдаланувчи илм олишдан бошқа нарсалар учун ортиқча вақт ажратишга мажбур қилинмасмиди шунда.\nМақолага йўлланган жавоб хати\n«Маърифат маркази» биносидан фойдаланиш ва туташ ҳудудга хизмат кўрсатиш бўйича ихтисослаштирилган дирекцияси Ўзбекистон Республикаси Вазирлар Маҳкамасининг 2017 йил 14 ноябрдаги №302-сонли қарорига биноан ташкил этилган. Мазкур қарорга асосан дирекциянинг асосий вазифасига қуйидагилар белгиланган:\n- белгиланган меъёрлар ва стандартларга мувофиқ «Маърифат маркази» биносидан самарали фойдаланиш ҳамда бинонинг инфратузилмаси, унга туташ ҳудудни ободонлаштириш ва тозалигини талаб даражасида сақлаш;\n- бинони сақлашнинг мураккаб технологик асбоб-ускуналари, ахборот ва муҳандислик-коммуникация тизимларининг зарур тарзда ишлашини таъминлаш, фойдаланаётган машиналар, механизмлар ва иншоотларга ўз вақтида техник хизмат кўрсатишдан иборат.\n- Ўзбекистон Республикаси Вазирлар Маҳкамаси билан келишилган ҳолда ҳамда манфаатдор вазирликлар, идоралар ва ташкилотларнинг буюртмалари асосида хавфсизлик ва ҳуқуқ-тартиботнинг белгиланган талабларига риоя этиб «Маърифат маркази» биносида халқаро симпозиумлар, конгресслар ва конференциялар ўтказилишига кўмаклашиш.\nШу билан бирга “Маърифат маркази” биносида жойлашган А.Навоий номидаги Ўзбекистон Миллий кутубхонаси фаолиятига хизмат кўрсатиш белгиланган.\nА.Навоий номидаги Ўзбекистон Миллий кутубхонасига ташриф буюрувчиларга йил давомида ўз кийим-бошлари ва шахсий буюмларини сақлаш мақсадида лойиҳа бўйича 1000 та кийим илиш учун мўлжалланган жой (гардероб) ташкил этилган. Дирекциянинг штат жадвалига асосан кийим илувчи ходим лавозимининг сони 2 тадан иборат.\nКийим илиш хонаси ходимлари дирекция раҳбарияти томонидан тасдиқланган «Лавозим йўриқномаси»га биноан соат эрталаб 8.30 дан 20.00 га қадар иш ташкил этади. Кийим илувчи ходимлар барча ташриф буюрган фуқароларни устки кийим бошлари ва сумкаларини сақлаш учун олиб қоладилар. Пул, мобил алоқа воситалари ва қимматбаҳо буюмларни ўзлари билан олиб кетиши бўйича огоҳлантирадилар. Бугунги кунда кутубхонага ташриф буюрувчиларнинг сони бир кунда 2500 тани ташкил этиб, гардеробнинг сиғимидан ошиб кетмоқда. Бу эса ўз навбатида нохуш вазиятларга олиб келмоқда.\nМақолада кўрсатиб ўтилган вазият юзасидан дирекция хўжалик бўлими хизмат кўрсатувчи ходимлари иштирокида 2017 йил 27 декабрь куни тезкор мажлис йиғилиши ўтказилди. Йиғилишда келгусида нохуш ҳодисаларнинг олдини олиш мақсадида ходимларимиз огоҳ бўлишлари, бинога ташриф буюрган фуқароларга хушмуомала бўлиши, уларга юклатилган барча вазифаларни сидқидилдан бажаришлари ҳамда меҳнат тартиб интизомига амал қилишлари таъкидлаб ўтилди.\nШунингдек, иш унумдорлигини ошириш мақсадида дирекция штат жадвалига қўшимча 2 та кийим илувчи лавозими киритилиши бўйича Тошкент шаҳар ҳокимлигига мурожаат этиш белгиланди.\n«Маърифат маркази» биносидан фойдаланиш ва туташ ҳудудга хизмат\nкўрсатиш бўйича ихтисослаштирилган дирекцияси директори


Футбол ишқибозларига яхши маълумки, “темир йўлчилар” ўтган йили ҳам суперкубок учун ўтказилган баҳсда иштирок этишган эди. Тошкентнинг бошқа бир жамоаси — “Бунёдкор”га қарши кечган ўша ўйинда “Локомотив” вакиллари 2:1 ҳисобида мағлубиятга учраб, совринсиз қолгандилар.\nОчиғи, бу галги беллашув олдидан ҳам аксарият мухлислар мамлакатимизнинг кўп карра чемпиони “Пахтакор”нинг имкониятларини юқори баҳолашаётганди. Аммо амалда бунинг акси бўлди. Яъни ўйин тўлиқ “темир йўлчилар” устунлигида кечди ва бу ҳисобдаги кўринишда ҳам ўз ифодасини топди. Жумладан, биринчи бўлимнинг 37-дақиқасида Лутфулла Тўраев ажойиб голга муаллифлик қилди. Иккинчи бўлимнинг дастлабки дақиқаларида эса “Локомотив” футболчилари рақиб дарвозасини яна икки бор ишғол этишди. Аввалига Темурхўжа Абдухолиқов, кейин Руслан Корян (пенальтидан) тўп киритди. Учрашувнинг 89-дақиқасида захирадан майдонга туширилган Марат Бикмаев ҳисобни йириклаштирди — 4:0.\nШу тариқа Тошкентнинг “Локомотив” клуби ўз тарихида илк бор Ўзбекистон суперкубогини қўлга киритди.\nМазкур рукндаги бошқа мақолалар: « Жисмоний соғлом, маънавий етук авлодни тарбиялаш жамият равнақининг муҳим асосидир\tҒолиб ва совриндорлар сафида »


Исроил Сурияга қарата "огоҳлантирувчи" ўт очди\n17 май 2021, Тошкент вақти: 15:15\nСуриядан отилган минамёт снарядлари Исроил босиб олган Ғўлон тепаликларига келиб тушганидан кейин Исроил Сурияга “огоҳлантирувчи” ракета отди.\nЯкшанба куни Исроил ҳарбийлари Сурия ҳудудига қарата ракета отгани анча вақтдан бери Сурия можароси минтақага ёйилиши мумкинлиги ҳақидаги хавотирни кучайтирди.\nИсроил 1967 йилда бўлган Яқин Шарқ урушида Суриянинг Ғўлон тепаликларини ишғол қилган ва 1981 йилда ўз ҳудудига қўшиб олган. Аммо бу халқаро ҳамжамият томонидан тан олинмаган.\nАйни пайтда, 11 ноябр куни эрталаб Сурия ҳукумати учқичлари мамлакат жануби-шарқидаги Ироқ чегарасига яқин жойлашган Ал-Букамал шаҳрини бомбардимон қилди.\nҚароргоҳи Лондонда жойлашган Сурия инсон ҳуқуқлари обсерваторияси маълумотига кўра, ҳукумат армияси вертолётлари Туркия чегараси яқинидаги Рас ал-Айн шаҳрини якшанба куни ўққа тутган.


АҚШда 745 та марафон иштирокчиси 97 ёшида вафот этди\n00:08 / 11.02.2017\n745 та марафонда иштирок этган америкалик Дон Макнелли 97 ёшида вафот этди, деб маълум қилди Фэйрпорт шаҳридаги (Нью-Йорк штати) дафн уйларидан бири ходимига иқтибос келтирган ҳолда ТАСС ахборот агентлиги.\nМакнеллининг илк марафони 1969 йилдаги Бостон марафони бўлган. Кейинчалик у АҚШнинг барча штатлари, Канаданинг барча вилоятлари ва ҳаттоки Антарктида уюштирилган бундай марафонларда иштирок этган.\nУ, шунингдек, Панаманинг бутун ҳудуди бўйлаб югуришда, АҚШнинг бутун ҳудуди бўйлаб эстафетада ва Нью-Йоркдаги Empire State Building осмонўпар биносининг энг юқори – 103-қаватига югуришда иштирок этган.\nМакнелли 2006 йилда 86 ёшида 744-марафонини югуриб ўтган. Бироқ у 2010 йилда 90 ёшида эса 745-марафонида югуришга чиқиб, кейин уни барвақт тарк этишига тўғри келган.


Хонанда Жасминнинг қаллобликда айбланаётган эри Молдоводаги Оргеев шаҳри ҳокими этиб сайланди\n13:13 / 15.06.2015\nМолдовалик тижоратчи Илан Шор Оргеев шаҳрининг ҳокими этиб сайланди. Бу ҳақда РИА Новости агентлигининг ёзишича, сайлов бюллетенларининг 92.21 фоизи кўриб чиқилган, уларнинг 60 фоизида Шорга хайрихоҳлик билдирилган.\nРоссиялик хонанда Жасминнинг турмуш ўртоғи бўлмиш Илан Шор Молдованинг учта банкидан 1 млрд долларни Россияга ноқонуний равишда чиқарганликда айбланиб қўлга олинган эди. Бу иш судда кўриб чиқилмоқда. Илан Шор Dufremol компаниясининг бош директори ҳамда бир қанча компанияларнинг хўжайинидир. Шунингдек, унга маҳаллий “Милсами” футбол жамоаси тегишли.


Тайёргарлик қизғин паллада | "NAVBAHOR" FUTBOL JAMOASINING RASMIY WEB SAHIFASI\nТайёргарлик қизғин паллада\nАвтор: Жавлон Маҳмудов\nНавбатдаги турга жиддий тайёгарлик кўраётган “Навбаҳор” жамоаси бугун ҳам машғулот ўтказди. Мураббийлар футболчиларни ўйин амалиёти билан таъминлаш мақсадида икки тарафлама назорат учрашуви ташкил қилишди. Икки таркиб оқ ва сариқ либосли жамоаларга бўлинишди. Қизғин ва муросасиз кечган бахс оқ либосли жамоа фойдасига 2:0 ҳисобида якунланди. Учрашувдаги ҳар икки голга ҳам Рўзимбой Аҳмедов муаллифлик қилди.\nОқлар: Виктор Мочалов, Ботир Тўрабоев, Маҳсуд Ҳайитов, Собир Ҳамидов, Аъзам Алиев, Леонид Кошелев, Акрам Бахриддинов, Илҳом Бойдедаев, Ғайрат Жўраев, Абдураззоқ Жўраев, Рўзимбой Аҳмедов\nСариқлар: Денис Романенко, Абдумажит Тоиров, Жаҳонгир Меҳмонов, Виталий Почуев, Қаҳрамон Маҳамаджонов, Тимур Султонов, Соҳиб Абдуллаев, Обид Ҳакимов, Азим Аҳмедов, Абдуазиз Султонов.\nШундан сўнг қанотлардан унумли фойдаланишга мўлжалланган машқлар ўтказилди. Шунингдек футболчилар узоқ масофдалардан зарба бериш бўйича ҳам шуғулланишди. Айтиш жоизки, барча клуб аъзоларининг кайфиятлари аъло даражада. 11 – тур олдидан жамоа ички муҳити яхши. Эртадан бошлаб машғулотлар икки махалдан ўтказилади.


36910 Ўқиш режими + -\nПайғамбаримиз Муҳаммад алайҳиссалом марҳамат қиладилар: "Ҳар биримиз мутасадди бўламиз ва ўзимизнинг қўл остимиздагиларга масъулдирмиз”. Ҳокимнинг ўз масъулияти бўлгани каби, аёл кишининг ҳам эрининг уйида масъулияти бор ва мана шу масъулиятларга у жавобгар бўлади. Хонадонда оладиган бўлсак, унинг саранжомлиги, маҳофазаси, осойишталиги, тартиблилиги аёл кишининг зиммасида.\nРамазон ойида уйда етарли шароит бўлиши аёлга боғлиқ.\nБиринчи ўринда аёл осойишталикни, тинчликни таъминлаши керак. Қайнона, қайнота, турмуш ўртоғи ва фарзандларига Рамазон ойида муносиб муҳитни яратиб бериши керак. Энг катта масъулиятидан бири – бу саҳарлик ва ифторликни чиройли тарзда таъминлаб бериши. Чунки таом таёрлаш масъулияти аёл кишига юклатилган. Бу ойда саҳарлик ва ифторликка алоҳида эътибор қаратиш лозим. Сабаби бошқа ойларда овқатни бироз кечиктириши, узрли ҳолатлар билан қилмаслиги ҳам мумкин. Aммо саҳарлик ва ифторликка эътиборли бўлмоғи лозим. Пайғамбаримиз Муҳаммад алайҳиссалом: “Саҳарлик қилинглар, саҳарликда барака бордир”, деганлар. Шунинг учун аёлларимиз эътиборлироқ бўлишлари талаб этилади...\nИфторлик пайти яқинлашиши билан инсон очликни ҳис қилади, таомга ошиқиб турган бўлади. Aёл киши буларга эътибор берса, ўз яқинларига хизмат қилган, уларга риоят кўрсатган бўлади. Пайғамбаримиз Муҳаммад алайҳиссалом марҳамат қилиб айтадилар: “Кимки рўзадорни таомлантирса, у рўзадор даражасидаги савобга эришади. Рўзадорнинг савоби эса камайиб қолмайди”. Aёл киши ўзи тутган рўзасининг савоби билан, турмуш ўртоғига саҳарлик ва ифторлик тайёрлаши орқали унинг рўзаси савобини ҳам олади. Фарзандлари учун тайёрлаган бўлса, уларнинг рўзаси савобини ҳам олади. Шунинг учун бунга малолланмасдан, ажр умидида, савоб илинжида ҳаракат қилиш керак.\n(Qalampir.uz сайтида берилган суҳбатдан қисқартириб олинди)\n21:09 / 02.02.2017 4982\nҲозирги кунда кўпчилик ўзининг ёлғиз тушган ёки дўстлари ё қариндошлари билан тушган суратини саҳифанинг биринчи устки қисмига қўйишга ружу қўйган. Фейсбук давоми...\n06:43 / 25.06.2019 1161\n05:51 / 03.04.2019 3103\n01:14 / 24.11.2017 1265


4. Наманган коллежларида коррупцияга қарши кураш бошланди\n5. Алиментдан бўйин товлаган "ота" қамоққа "йўл" олди\n6. O'zLiDeP Наманганда нималарга эриша олди?\n7. ТИНЧЛИК УЧУН ҲАР БИРИМИЗ ЖАВОБГАРМИЗ ёхуд "пашша"дан "фил ясаётган"лар диққатига\n8. Куч билим ва тафаккурда: Ислом Каримов билан юзлашган наманганлик ёшларнинг бугуни қандай?\n11. Камбағални отнинг устидаям ит қопади: Талабаларнинг ҳолини ким ўйлайди?\n12. Дин-маърифатдур: Жаҳолатга қарши маърифат билан курашиш керак!\n13. Уйи бузилган кампирни қақшагани ростми? Миш-мишдан ҳақиқатгача...\n14. Ўзбекистон тадбиркорлари партияларни тавқи лаънат қилса арзийди\nЎзбекистон “Миллий тикланиш” демократик партияси вакили Миродил Абдураҳмонов бугун Ўзбекистон тадбиркорларини қийнаётган муаммолар ҳамон ўз ечимини топмаётгани, Фармон ва қарорлар тадбиркорлар фаолиятини қўллаб-қувватлашга йўналтирилгани, бироқ уларнинг ижроси таъминланмаётганини очиқ тан олишимиз лозимлигини айтди.\n15. ИЖТИМОИЙ ТАРМОҚЛАРДА ТАРҚАТИЛГАН УЙДИРМАЛАР ёхуд Наманган вилояти мактабгача таълим бошқармасининг баёноти қандай?


GM Uzbekistan қўшма корхонаси газ баллони ускунаси билан жиҳозланган Lacetti автомобил моделини оммавий ишлаб чиқаришини маълум қилди.\nЛойиҳа доирасида GM Korea ҳамда Landi-Renzo (Италия) компаниялари билан биргаликда автомобил ва газ баллони ускунаси устида ўлчов ишлари олиб борилди, шунингдек ГБУга таълуқли бўлган бутловчи қисмлар билан бир қатор зарурий бўлган синов ишлари олиб борилди дея ҳабар беради bibi.uz сайти GM Uzbekistan компаниясининг facebook ижтимоий тармоғидаги расмий саҳифасига асосланиб.\nИкки хил турдаги ёнилғига мослаштирилган, кучайтирилган двигатель оптимал даражада ишлаши учун GM Korea билан биргаликда автомобил устида синов ишлари олиб борилди. GM Uzbekistan корхонасига Италиянинг Faber (баллонлар) ҳамда “Узавто-Ланди Рензо” қўшма корхонаси (капот ости бутловчи қисмлар) ўрнатиладиган ГБУларни етказиб беради.\nГБУ билан таъминланган машина, тўла ёқилғи билан (бензин ва газни биргаликда ҳисоблаганда) 1130 км масофани босиб ўтиши мумкин, яъни 850 км бензинда ва 280 км газда (тезлик 90 км/с ҳисобидан 280 км масофа, шаҳар оқимида 230 км масофа). Машина газдан (газ тамом бўлган ҳолларда) автоматик тарзда бензинга ўтади ва ҳудди шундай бензиндан газга ўтади.\nМутахасисслар ҳавфсизликга алоҳида эътибор қаратишгани ҳақида ҳам маълум қилишди. Машина ишлаб чиқариш даврида барча поғоналарда қаттиқ сифат назорат остидан ўтади, шу жумладан газнинг тўғри тақсим бўйича оқиши ва ҳеч қайердан қўйиб юбормаётганлиги замонавий ўлчтов ускуналари ва электрон қурилмалар орқали аниқланади.\nЭслатма ўрнида; GM Uzbekistan қўшма корхонаси ГБУ билан жиҳозланган Lacetti нархи кейинроқ эълон қилиниши ҳақида маълум қилди.


Рўзадорлар учун ташкил этилган ифторликда вилоят ҳокимидан тортиб барча куч ишлатар тизим (шу жумладан МХХ ҳам) раҳбарлари қўлларини кўксига қўйиб, намозхонларни Фарғонадаги энг ҳашаматли, Ислом Каримов номидаги санъат саройига таклиф қилдилар ва у ерда азон чақирилиб, саф тортиб шом намози адо этилди...\nШу кунларда Ислом Каримов вафотига бир йил тўлмоқда. Менга тақдир илтифот кўрсатиб, бу улуғ зот ёнида бир неча йил давомида телемухбир сифатида ҳамроҳ бўлиш насиб этган. Билмадим, яна қайси мухбирнинг исмини айтиб чақирган, лекин Ислом ака ҳар доим «Муҳаммаджон, ...» дея саволга, суҳбатга тутар эди мени. Биринчи марта шундай бўлгандаёқ Президентнинг менга бўлган самимий, ишончли муносабати унинг атрофидаги Давлат маслаҳатчилари, Бош вазир ўринбосарларига ёқмаганини сезганман. Аниқроғи «сездиришган». Ҳали пахта, ғалла далаларида, қурилиш майдонида, саноат корхонасида бўладими, Ислом ака бир-бир атрофидагилар орасидан мени кўз қараши билан излаб топар ва яна исмимни айтиб мурожаат қиларди (Бу лаҳзалар ўнлаб видеотасмаларда сақланиб қолган). Бу унутилмас учрашувлар, суҳбатлар, тарихий воқеалар ҳақидаги сатрларни чоп этиш вақти ҳам келиб қолар... Лекин мен шундай қутлуғ кунларда бу инсондаги ўзгалар фикрини тинглаш, агар таклиф асосли бўлса, унга қулоқ тутиш фазилати ҳақида ўз ҳаётимда кўрганларимни ўртоқлашмоқчиман.\n- Ўтир,- деди у жаҳл билан. – Шоҳимардонда шундай фожиа рўй берибди-ю менга бу ҳақда ўз вақтида айтишмади. Мен Президент бўла туриб 114 нафар фуқаро ҳалок бўлса-да, мамлакатда мотам эълон қилмасдан бу ерга икки кун ўтиб келдим!\n- Уларнинг-ку ҳали баҳосини бераман, сен-чи, сен нега ўз вақтида хабар бермадинг?!\n- Шоҳимардонни сел олган тунда соат иккиларда воқеа жойига етиб келдим. Лекин тасвирга туширишни тақиқладилар. Бош вазирнинг биринчи ўринбосари етиб келсин, у рухсат бергандан сўнг тасвирга оласан, дедилар.\n- Атрофимдагилар хақиқатни гапирмаса, сен вақтида телевизорда кўрсатмасанг, мен ҳақиқий аҳволни қандай билай, гапир!!!\n- Ие, нега тек ўтирибсан, ёзиб қўй бу гапларнинг ҳаммасини. Вақтлар келар, ўшанда эълон қиласан, одамлар билсин, Шоҳимардон учун Президент қанчалар изтиробда колганини, атрофидагилар унга хиёнат қилганини, ёз, ёз.\n- Мен кимга ишонай? Қобилжон саккиз ойдаёқ қочиб кетди (Бош вазир ўринбосари бўлиб ишлаган Қобилжон Обидовни назарда тутарди президент). Фарғона вилояти ҳокими Мўминовни ... тавсияси билан қўйгандик. Ишончни оқламади, - деди Президент. Кейин менга бироз тикилиб турди-ю,\n- Сен айт, Фарғонага кимни ҳоким қилиб қўйсак, иш юради?\n- Сендан сўраяпман, ким Фарғонага ҳоким бўлса шу вилоятни эплайди?\n- Менимча, Алишер Отабоев сизнинг талабингизга жавоб берадиган раҳбар бўла олади, дедим.\n- Кўрамиз, - деб қўйди.\n- Фарғонага қайтиб борасанда, Жўрабековдан интервью оласан. Энди халққа ҳаммасини ўзи тушунтириб берсин!\n- Сен кимсанки, Президентга маслаҳатчилик қиласан! - дейишарди дағдаға билан.\nАммо ...орадан кўп ўтмай Фарғонада бўлган ташкилий сессияда Президент вилоят ҳокимлигига Алишер Отабоев номзодини таклиф этди.\nИслом Каримов хотиралар


29 ноябр 2021, Тошкент вақти: 23:23\nОзодликка сим қоққан аксарият суҳбатдошларимиз ўзларини қийнаётган, йиллар давомида сарсон қилаётган муаммолардан гап очмоқда.\n“Тезак терсак¸ чой бўлади”\nЖумладан, Самарқанд вилоятининг Пастдарғом туманидан телефон қилган кекса ёшли суҳбатдошимиз 2009 йилнинг январ ойидан буён тумандаги бир неча қишлоқларга табиий газ етказиб берилмаётганидан шикоят қилди.\nБу тингловчи ва унинг қишлоқдошлари ёруғ ёз кунларида тушликка қайноқ чой ичиш, иссиқ овқат ейишдан тийилишга мажбур бўлмоқда.\n- Январдан бу ëғига газ бермайди. Қишлоқ тараққиëти дегани билан яхши яшамасак¸ одамлар фаровон ҳаëт кўрмаса¸ бу қандай гап? Мана ҳозир ҳам газ йўқ¸ ўтин йўқ. Одамлардан тезак териб чой қайнатамиз. Одамлар эрталабдан молларнинг тагига тезакка чиқиб кетади.\nОзодлик: Қанча ҳудудда газ йўқ?\n- Бизлар яшаëтган территорияда умуман йўқ. 1000 дан зиëд хўжалик бор. Свет ëниши билан одамлар мотор ишлатиб, қувурдан газ тортиб олади. Бир-биримизга газ етмайди. Свет ëнмаса¸ озгина келадию¸ шу билан тамом.\nОзодлик: Демак¸ қайсидир хонадонлар мотор билан газни тортиб оладида-а?\n- Ҳа. Бу энди қиш вақтида бўлган. Ҳозир умуман газ йўқ.\nОзодлик: Қишга бориб газ келиб қолармикан? Катталар нима дейишаяпти?\n- Йўқ¸ ҳали хабар ҳам йўқ. Ўзимиз нима қиламиз¸ мана, чидаб ўтирибмиз-да. Обедда яхдек сув ичамиз¸ чой ича олмаймиз. Ўтин йўқ. Молларнинг тагидан тезак териб келсак¸ кейин чой бўлади. Бўлмаса йўқ.\nОзодлик: Токдан фойдаланиб, электр чойнаклари ишлатай десангизлар свет ҳам йўқми?\n- Свет бор. Свет, Худога шукур, яхши. Биласизми¸ битта чойнак чой қайнатиш учун қанча маблағ кетади? Ўзимиз қийналиб яшаëтган бўлсак.\nОзодлик: "Газ йўқ" деб маҳаллий ташкилотларга бордингизларми?\n- Одамлар гуруҳ-гуруҳ бўлиб борган. “Ëқамиз¸ ëқамиз” дейди-да¸ лекин ëқмайди. Шуни телефон қилиб айтиб қўйсангизлар¸ қишлоққа ëрдам беришса¸ дейди пастдарғомлик кекса тингловчимиз.\nПастдарғомлик тингловчи ўз қишлоқдошлари номидан йўллаган бу мурожаат ортидан келгусида суриштирув ўтказишни режалаштирмоқдамиз. Озодлик тўлқинларида бу мавзуга яна қайтишга ҳаракат қиламиз.\nНавбатдаги суҳбатдошимиз Сурхондарё вилоятидан сим қоққан аёл. Бу аёл ҳам ўз исми-фамилияси ва манзилини сир сақлашимизни сўради.\nУнинг тўнғич ўғли безорилик, товламачиликда айбланиб, озодликдан маҳрум этилган. Аёл ўз ўғлини туҳмат билан қамалди, деб ҳисоблайди. Аммо Ўзбекистонда унинг арзини эшитадиган ташкилот топилмаяпти.\n- 1970 йилда туғилган укам ва 1989 йилда туғилган ўғлим қамоқда. Болалар тоғасининг уйидан ўзимизнинг уйга қараб келаëтганда¸ иккита ичган одам уларни уйнинг ичига қадар уриб келиб¸ кейин буларни босқинчиликда айблаб, қаматиб юборишаяпти. Кожа ўғриси қилаяпти¸ 105 минг пул ўғриси қилаяпти. Укамга 12 йил строгий режим берди. Ўғлимга 8 йил белгиланган тартибда жазони ўташ бериб юборди.\nОзодлик: Воқеани ўз кўзингиз билан кўрдингизми?\n- Жанжал бўлганини онам билан синглим кўрган. 80 ëшга кирган онамни¸ синглимни урган¸ менинг боламни ҳам ураяпти. Яна улар туҳмат қилиб: “Бизни урди¸ бизни сўкди, бизнинг устимиздаги кожа курткани ечиб олди”, деб туриб олаяпти.\nОзодлик: Суд нима деди? Судга шунинг ҳаммасини айтдингизми?\n- Судга айтдик. Суд ўзининг ëнини олди. Район прокурори суднинг тарафини олаяпти. Оғзини мойлаган бўлса керак-да. Кечқурун 21.30 да суд қилиб¸ ўзлари ҳукм қилиб¸ ўзлари қамаб юборибди. Энди: “Қашқадарëдаман, ая, бировнинг телефонидан қилаяпман”, деб қўнғироқ қилаяпти. Адвокат бизга ҳеч қандай ëрдам бермади. “Ҳеч бўлмаса сенинг ўғлингни қутқариб қоламан”, деб алдади. Энамдан мол қарз олдим. Ўзим тўртта сағир бола боқаман. Мен сағирларнинг ризқини қирқиб¸ "боламни олиб қолармикан" деб адвокатга бердим.\nЭнамдан бир ярим миллион қарз олдим¸ ўзим 90 минг ойликка ишлайман. 90 мингга яшаб бўладими? Мен қамоққа чопайми¸ болаларни боқайми? Бундай олганда, Ўзбекистонда ҳеч ҳақиқат йўқ бўлиб қолди-да.\nШундай қўлига кишан солганда ўғлим судга ҳам йиғлаб: “Раис бува¸ сиз ҳам инсоф қилинг, тоғам иккаламизга 20 йил ҳукм ўқишга уялмайсизми?” дебди. Шунда шу ерда ҳукм ўқиб, икки йилини олиб ташлабди. Ҳеч бир ҳақиқат қолмади-да бу ëқда. “Биз сенга ëрдам берамиз” дейдиган одам топилмади. Иложи бўлса¸ менга ëрдам берсангизлар.\nБиринчи фарзандим. Мени жонидан ортиқ яхши кўради (йиғлаб). Соғиниб кетдим боламни. Банкда 96 минг пулимни пластик карточкага ўтказган эдим. Бир аптекачига бердим. 15 фоизини олиб¸ қўлимга 81 минг пул берди. Боламга майда-чуйда олдим. Шуларни олиб боришим керак. Ҳали Қашқадарë қаерда¸ мен қаердан топаман? Сўраб кетаяпман. Ҳали пул етадими¸ йўқми?.. Ўтган кун радиодан телефон номерларингизни эшитиб қолган эдим. Шуни ëзиб олган эдим. “Ëрдам берармикансизлар” деган ниятда телефон қилган эдим сизларга¸ дейди сурхондарëлик аëл.\n“Бизга концерт бўлса бўлди”\nРоссияда ишлаб юрган ўзбекистонлик бир гуруҳ меҳнат муҳожирлари яна Озодлик эшиттиришлари орасида қўшиқлар қўйишимизни сўради.\nСуҳбат орасида бир муҳожир қизиқ гап айтди. Ўзбекистонда сиёсат, иқтисодиётга оид ҳамма янги гапларни оиласидан телефон орқали эшитиб турар экан.\n“Аёллар ҳамма гапдан хабардор, улардан эшитганимиз бизга кифоя”, деди гапни ҳазилга буриб бу суҳбатдошимиз.\n- Биз Россияда ишлаяпмиз. Озодликка айтадиган гапимиз - бизга мусиқа керак. Бир соат эшиттириш берасизлар-а? Ҳеч бўлмаса, 20 минут қўшиқ қўйсангизлар. Эрталаб соат 06.00 дан 06.30 гача қўшиқ бўлса¸ биз кейин ишга чиқиб кетиб, мириқиб ишлаймиз-да. Ҳозир ўзи Озодлик яхши бўлаяпти. Эрталаб соат 06.00 дан 07.00 гача нима бўлаëтганини эшитамиз.\nОзодлик: Сизларни Ўзбекистонда бўлаëтган воқеалар ҳам қизиқтирадими?\nОзодлик: Сиëсат қаëққа қараб кетаяпти¸ иқтисодиëт нима бўлаяпти – бу ҳам қизиқтирадими?\n- Сиëсат¸ иқтисодиëт – телефон орқали уй билан боғланиб турибмиз. Нима воқеа¸ нима сўз – ҳаммасини айтиб турибди уйдагилар.\nОзодлик: Демак¸ бозор қандай бўлаяпти¸ нарх қандай бўлаяпти¸ сиëсат қандай бўлаяпти – бу ҳақда уйдан телефон орқали ахборот олиб турибсизлар. Шунинг ўзи сизларга етарли-а?\n- Бизларга етарли.\nОзодлик: Унда сизларга қанақа ахборот етмаяпти?\n- Айтдим-ку ҳозир¸ спорт тўғрисида ва концерт. Бир кунда иккита қўшиқ бўлса ҳам етти минут вақт кетади. Асосийси, Шерали ва кейин спорт тўғрисида. Пахтакор ва Бунëдкорни билиб туришимиз керак.\nОзодлик: Қўшиқ¸ қўшиқ деяпсиз. Бу Шералининг дискларини олиб бориб, эрталабдан кечгача эшитишнинг иложи йўқми?\n- Бизларда иложи йўқ. Иш билан иложи йўқ. Бу ерда майда-чуйда қўшамиз¸ қурилишда ишлаймиз-ку. Бу ерга келгандан кейин уйга тўрт-беш сўм ишлаб бормасак¸ қандай бўлади? Бизга спорт тўғрисида ва концерт – бошқа ҳеч нарса керак эмас¸ дейди Россияда ишлаëтган ўзбекистонлик тингловчи.


Боку расмийлари Жума масжидини ёпишга қарор қилдилар\n24 январ 2021, Тошкент вақти: 14:33\nФарангис Саид 1 март куни Боку шаҳрининг Себайл туман суди Жума масжиди биносини бўшатиш ҳақида ҳукм чиқарди. Расмийларга кўра, масжид ҳукумат мухолифлари йиғиладиган жой бўлган. Ҳукумат, масжидни ёпишни буюрар экан, унинг фаолияти ноқонуний бўлганини таъкидламоқда. Масжидга борадиган номозхонлар ва инсон ҳуқуқлари фаоллари эса буйруқни Президент Илҳом Алиевнинг сиёсий ва диний мухолифларга қарши қаратилган сиёсатининг бир кўриниши сифатида баҳолашмоқда.\nҚароргоҳи АҚШда жойлашган Диний Эркинлик Халқаро Уюшмасининг Озаробайжондаги вакили Нажаф Аллавердиев ҳам шундай фикрда:\n”Айримларнинг масжидни ёпгани ва бу баъзи “ташқи кучлар”га боғлиқ эканига ишонтиришга ҳаракат қилаётгани шубҳасиз. Аслида буларнинг бари ягона мақсад – масжид имоми Элдор Иброҳимўғлини қоралашга қаратилган. У Озарбайжондаги диний эркинлик вазиятини кузатиб боргани учун уч ойдан буён қамоқда ушлаб турилибди. Ҳукумат эса унинг оғзини ёпишга ҳаракат қиляпти, чунки у Озарбайжонда диний эркинликларни ҳимоя қилиб келган етакчи шахсдир”.\nЖума масжиди имоми Элдор Иброҳимўғли 15 октябрдаги президентлик сайловларини кескин танқид қилган ва шу сабабли қолган 100 киши баробарида ҳибсга олинганлардан бири. Иброҳимўғли сайловлардан кейин авж олган зўравонликларни уюштирганликда айбланмоқда. У ҳали суд қилинмади.\nАммо 1 март куни суд қарори билан масжид тақдири аниқланди. Судья Юсуф Керимов мана бундай ҳукм чиқарди:\n“Элдор Иброҳимўғли, Озар Рамизўғли ва Жума масжиди диндорлари гуруҳининг бошқа аъзолари Боку шаҳридаги Ичкари шаҳар, Зейналий кўчасида жойлашган масжид биносини бўшатишлари лозим.\nИчкари шаҳар Бокунинг эски қисми номидир. Айни вақтда Озарбайжонда “Ичкари шаҳар”, деб номланган маданий уюшма ҳам мавжуд. Суд қарорига айнан шу уюшманинг аризаси асос бўлганлиги айтилмоқда. Аризада Жума масжиди биноси ва унинг ёнидаги 15 асрда қурилган минора тарихий обидалар экани айтилиб, шу сабабли уларни ёпиш сўралади. Айрим маълумотларга кўра, Жума масжиди биносида гиламлар музейи очилиши мумкин.\nОзарбайжон Диний Ишлар Қўмитаси раиси Рафиқ Алиев масжидни бўшатиш ҳақидаги суд ҳукмини қўллаб-қувватлар экан, бино Озарбайжон Маданият Вазирлигига қарашли экани ва маълум тарихий-маданий аҳамиятга эгалигини таъкидлайди. Масжид биносининг музейга айлантирилиши ҳаӄидаги маълумотларни эса расмий инкор этади.\nАммо Диний Эркинлик Халқаро Уюшмасининг Озарбайжондаги вакили Нажаф Аллавердиев Жума масжиди 1992 йилда Озарбайжон ҳукуматидан диндорлар қарамоғига берилгани, бир йил ўтиб Жума масжиди диндорлари гуруҳи Адлия Вазирлигида рўйхатдан ўтгани ва шу боис айнан улар бинонинг тўлақонли эгаси эканини таъкидлайди.\nМасжиднинг ўзига келсак, суд ҳукмига қарамай, душанба куни унда Ашура, Муҳаммад Пайғамбар невараси Ҳусайннинг ўлдирилиши куни нишонланди. АҚШ ва Норвегия элчихоналари ходимлари масжидга бориб, вазиятни кузатиб турдилар.


hidoyat.uz – “Мовароуннаҳр” нашриётининг сайти - Онамга ўхшагим келади\nОнамга ўхшагим келади\nОнам кўп китоб ўқирдилар. Ўқиган китобини биз билан эринмай ўртоқлашардилар. Улар ўқиб берган ривоятлар, ибратли ҳикоялар бизни яхши ишларни қилишга ундарди. “Ширинсўз, меҳрли, сабрли бўлинг, ниятингизга етасиз”. Бу сўзлар ҳикматини кейинроқ англадим....\nЙиллар ўтди. Улғайиб, оилали ҳам бўлдим. Ота-онамдан узоқда яшашга тўғри келди. Қийинчиликларга сабр қилишда, рўзғор тутумларида, ишхонамда ходимлар билан аҳил-иноқ бўлиб кетишимда онамнинг ўгитлари асқатади. Турли синовлар у сўзлар ҳикматини теранроқ англата бошлади...\nБир куни дугонам гапириб қолди: “Қўшнимизникида ҳар куни жанжал. Қўшнилар эшитади, уят бўлади, деган андиша йўқ. Овсинлар бир уйда яшашади, болалари ҳали ёш. Ўйинчоқлар талашиб тўполон қилишади. Бу тўполон овсинларга баҳона. Эрлари ўртага тушади. Ака-укалар бир-бирига меҳрсиз. Болаларда ҳам бунинг таъсири сезилади...” Онам меҳмонга келган эди. Дугонам кетгач, онам: “Уйнинг файзи келин! – дедилар таъкид билан. – Унинг тутуми рўзғорда жуда муҳим. Агар у оқила бўлмаса, ака-укалар ўртасига совуқчилик тушиши тайин. Зинҳор бу овсинлар тутган йўлдан юра кўрма, оила муқаддас даргоҳ, унга путур етади...”\nБолаликдан тарбиямизга катта масъулият билан ёндашган онам улғайиб, оилали бўлиб кетсак-да, ҳали-ҳануз кўнглимизни ёш боланикидек авайлаб, меҳр берадилар, тарбия қиладилар... Фарзандларимни тарбия қилишда онамга ўхшагим келади...\nДилфуза РАҲИМЖОН қизи,\n1586 марта ўқилган.


Швеция ва Финляндия душанба куни НАТОга ариза топширади\nПарламентнинг душанба кунги навбатдан ташқари сессияси ўтказилиши эълон қилинган.\nСтолтенберг ковидга қарши тўлиқ эмланган, қолаверса, бустер дозани қабул қилганди.\nЕвропадаги НАТО кучларига янги бош қўмондон тайинланди — рус тилини билувчи америкалик\nГенерал шу пайтгача АҚШнинг Европадаги ҳарбийларига қўмондонлик қилиб келганди.\nФинляндия парламенти НАТОга аъзо бўлиш учун овоз берди\nАлянснинг шарққа кенгайишини истамаётган Россиянинг Шимолий алянс билан қуруқликдаги чегаралари икки баравардан зиёдроққа (2 480 км) чўзилишга жуда яқин.\nНАТО уч мамлакатни қўллашни кучайтиради\nБу ҳақда ташкилот бош котиби Йенс Столтенберг маълум қилди.\nНАТО бош котиби: Россия янги зарба беришга тайёрланмоқда\nУруш оғир палласига кирди.


Йўриқнома: Сиз ўзингиз\nқайси касбга қизиқишингиз ва унга мойил эканингизни\nаниқлаш учун дастлаб инсон хусусиятлари, қизиқишлари ва фаолият мазмунини ифодаловчи олтита банддан бирини танланг. Сўнгра пастда келтирилган касблардан қобилият ва қизиқишларингизга мос келадиган биттасини белгиланг. Тест натижаларини билиш учун натижалар тугмачасини босинг ва ўзингиз ёқтирган касбга хос хусусиятлар ҳақида билиб олинг.\nамалиётчи, аниқ ишлар билан шуғулланишга мойил, ўзингиз ва бошқалар учун фойда келтирадиган ишлар билан шуғулланишни ёқтирувчи инсонсиз. Сиз жисмоний меҳнатдан чучимайсиз. Сиз техника соҳаларига, амалий фикрлашга, ҳаракат малакаларини ривожлантиришга қизиқасиз. Сиз назариётчисиз. Сизга янги билимлар олиш, бирон бир муаммони ўрганиш ва тадқиқ этиш ёқади. Сизга дунёқарашни кенгайтирувчи, ахборотларни тизимлаштириш ва таҳлил этиш, мавҳум фикрлаш, янги билимларни ўзлаштириш ёқади. Сиз одамлар билан мулоқот қилиш ва ишлашни мойилсиз. Шу сабабли сизга таълим- тарбия, ёрдамга мухтож кишиларга кўмак бериш ишлари билан шуғулланишни ёқтирасиз. Сиз ҳис-туйғуга бой, жонли, одамлар билан ҳамкорликда ишлашга жуда қизиқасиз. Сизга ҳужжатлар, рақамлар, матнлар, компьютер воситалари билан ишлаш ёқади. Сиз таваккал қилишни талаб этмайдиган, осойита, аниқ талаблар қўювчи, ахборотларни қайта ишлашга қаратилган, ҳисоб-китоб,аниқлик, батартибликни талаб этувчи ишларни афзал биласиз. Сиз одамлар билан мулоқот қилишдан, уларни бошқариш ва уларни хатти-ҳаракатларига жавоб беришни талаб этувчи ишлардан қочасиз. Сиз ташкилотчисиз. Сиз жамоа ичида бўлишни, бошқаларга етакчилик қилишни, мустақил ва эркин бўлишни хоҳлайсиз. Сизга масъулиятни, таваккалчиликни, ташаббускорликни, иродани талаб этувчи ишлар ёқади. Сиз масъулиятни ўз зиммангизга ола биласиз. Сиз эркин ижодкорсиз. Сиз қатъий режимни талаб этмайдиган, расмий бўлмаган, фантазия ва хаёл қилишга имкон берувчи, юқори эстетик дидни, махсус қобилиятни (бадиий адабиёт, мусиқа), ўзингизни ижодий жиҳатдан намоён қилишни талаб этувчи фаолият турларини ёқтирасиз. Қуйида тақдим этилаётган касблардан ўзингизга (қобилият ва имкониятларингизни инобатга олиб) мос келган биттасини танланг Муҳандис Социолог Қандолатчи\nСтатистика ходими Сураткаш Савдо зали маъмури Механик Безакчи (дизайнер) Файласуф Шифокор Эколог Ҳисобчи Дастурчи Адвокат Кинолог Бадиий адабиёт таржимони Суғурта\nагенти Архившунос Мураббий Телерепортёр\nТерговчи Санъатшунос Нотариус Брокер ЭҲМ оператори Манекенщик\nФотомухбир Таъмирловчи Кўкаламзорлаштирувчи\nБиолог-тадқиқотчи Автотранспорт ҳайдовчиси\nБортназоратчиси Метролог Картограф Радиомонтажчи\nЁғочга ишлов берувчи Геолог Гид-таржимон Журналист Режиссер Библиограф Аудитор Доришунос Юрисконсульт Генетик Меъмор Сотувчи Почта алоқаси оператори Социал ходим Тадбиркор Олий ўқув юрти ўқитувчиси Мусиқачи-ижрочи Иқтисодчи\nМенежер Корректор Дирижер Божхога инспектори Модельер-рассом Телефонист Орнитолог Агроном Топограф Ўрмончи Директор Кийим кечак бўйича уста Хореограф Тарихчи ДАН инспектори\nАнтрополог Экскурсовод Вирусолог Актер Официант Товаршунос\nБош ҳисобчи Жиноят қидирув инспектори Сартарош-модельер Психолог Асаларичи Савдогар Ҳакам Стенографист


ЁШЛАР ИТТИФОҚИ ТОМ МАЪНОДА ЁШЛАР МАНФААТИНИ ҲИМОЯ ҚИЛАДИГАН, ОРЗУ-УМИДЛАРИ, ИҚТИДОР ВА САЛОҲИЯТИНИ РЎЁБГА ЧИҚАРА ОЛАДИГАН ТИЗИМ БЎЛАДИ\nПрезидентимиз Шавкат Мирзиёев 2017 йил 5 июль куни “Ёшларга оид давлат сиёсати самарадорлигини ошириш ва Ўзбекистон ёшлар иттифоқи фаолиятини қўллаб-қувватлаш тўғрисида”ги тарихий фармонни имзолади. Шу кундан эътиборан мамлакатимизда ёшларга оид давлат сиёсати билан шуғулланадиган янги тузилма – Ўзбекистон ёшлар иттифоқи фаолият бошлади.\nТашкилот олдида турган муҳим вазифалар ва уларни рўёбга чиқариш бўйича амалга оширилаётган ишлар хусусида ЎзА мухбири Ўзбекистон Республикаси Президентининг Давлат маслаҳатчиси, Ўзбекистон ёшлар иттифоқи марказий кенгаши раиси Қаҳрамон Қуронбоев билан суҳбатлашди:\n– Қаҳрамон Қўчқорович, янги ташкилотга аксарият ёшлар хайрихоҳлик билдирмоқда. Лекин бироз шубҳа билан қараётганлар ҳам йўқ эмас. Буни ўз вақтида катта орзу-мақсадлар билан ташкил этилган “Камолот” ёшлар ижтимоий ҳаракати барча ёшларнинг том маънодаги таянчи ва суянчига айлана олмагани билан изоҳлаш мумкин. Бундай ҳолат қайта такрорланмаслиги учун Ёшлар иттифоқи нима ишлар қилмоқчи?\n– Аввало, ёшларни тинглаш механизмини йўлга қўямиз. Баландпарвоз гапларни бугун замон кўтармайди. Бундай усул билан ёшларнинг қалбига йўл топиш қийин. Амалий ишлар керак. Илгари ёшлар ташкилоти ёшлар ҳаётидаги қандай долзарб муаммоларни муҳокама этмасин, уларнинг аксарияти ўша ташкилотдан нарига ўтмас эди. Бир марта дардини, ташвишини айтган йигит ёки қиз мана шундай муносабатни кўргач, қайтиб бундай ташкилотга ишонмас, ўз билганича йўлида давом этаверарди. Ёшлар иттифоқи ташкилий тузилмасида юқоридан пастга қараб эмас, ҳар томонлама ҳаракатлана оладиган механизмни жорий қиляпмиз. Яъни ёшларнинг фикри, орзу-интилишлари, мақсади, энг муҳими, муаммоларини тинглаб, уларни ўз ўрнида ҳал қилиш принципи асосида иш тутилади. Ташкилотнинг энг қуйи бўғинидаги йигит ёки қизнинг фикри, ўртага ташлаган муаммоси, таклиф ва тавсиялари, аввало, ўша туман, вилоят даражасида ҳал этилиши зарур. Унда ҳал бўлмаса, Президент девони, Олий Мажлис Сенати доирасига олиб чиқилади. Бундан буён муаммони фақат ўрганиш эмас, балки уни ҳал этиш, келгусида олдини олиш йўлидан борамиз! Ёшлар биздан шуни кутяпти. Бугунги глобаллашаётган ҳаёт қанча мураккаб бўлмасин, биз ўз келажагимиз ҳақида чиндан қайғурсак, Ўзбекистон фуқароси бўлган бирорта ёшни эътибордан четда қолдиришга ҳаққимиз йўқ.\n– Куни кеча Ёш олимлар ва Ёш тадбиркорлар ассоциациялари, Ижодкор ёшлар уюшмасини тузиш тўғрисида қарор қабул қилинди. Йил охиригача шунга ўхшаш тузилмалар сони 30 га етиши кутилмоқда. Ҳар бирининг фаолиятини ташкил этиш ва юритиш тўлиқ ёшлар ихтиёрига бериляпти. Бундай кенг кўламли ишни уддалашнинг масъулияти ҳам шунга яраша бўлади.\n– Президентимиз ёшларга бунёдкор куч сифатида қараб, уларнинг имкониятларига катта ишонч билдирди. Ҳаммамизни бир мақсад, бир ғоя бирлаштиради. Ҳамма нарса бошида қийин. Ёшлар ёшларга таъсир кўрсатадиган, ўз тақдирини ўзи белгилайдиган, ўзлари ўзларига кўмак, далда беришига имкон яратиш вақти келди. Президентимиз Ёшлар иттифоқи таркибида Ёш олимлар уюшмаси, Ёшлар туризми уюшмаси, Спорт клублари ва фитнес марказлари уюшмаси, Имконияти чекланган ёшлар уюшмаси, Ёшларга ижтимоий-психологик ёрдам кўрсатиш маркази каби тузилмаларни ташкил этишни таклиф қилганида мана шу ғоядан келиб чиққан эди. Албатта, Иттифоқ янги уюшмаларга ҳар томонлама амалий ёрдам кўрсатиб, ишини мувофиқлаштириб боради. Қолаверса, ҳар бирига улар билан бевосита ишлайдиган ҳукумат аъзолари ҳам бириктириб қўйилиши унинг самарадорлигини таъминлашга хизмат қилади. Масалан, таълим тизимидаги ёшлар билан Бош вазир, олий ва ўрта махсус ҳамда халқ таълими вазирлари, ёшлар тадбиркорлиги ва фермерликни қўллаб-қувватлаш билан Бош вазирнинг биринчи ўринбосари, Бош вазир ўринбосари ва Савдо-саноат палатаси раиси, ёшлар ташаббусларини қўллаб-қувватлаш билан Президентнинг Давлат маслаҳатчиси ва маданият вазири доимий иш олиб бориши белгиланди.\nШундай имконият ва шароитлар яратилган бўлса-да, барча ишларнинг ҳаракатлантирувчи кучи – жойлардаги ёшлар иттифоқи тузилмасидир. Ёшларнинг истеъдоди ва салоҳиятини юзага чиқаришга ҳаракат қилмаса, турган гапки, жамиятда обрў-эътибор қозонолмайди. Аммо бу фақат истеъдодли ва жонкуяр ёшлар теграсида ўралашиб қолиш керак, дегани эмас. Олдинги хатолардан хулоса чиқариб, ҳар бир ёш билан алоҳида ишлаб, уларни ўрганиб, индивидуал ёндашган ҳолда фаоллар сафига қўшмагунимизча мақсадимизга эришдик, дея олмаймиз. Бизнинг барча режаларимиз шунга қаратилган. Дейлик, касб-ҳунар коллежида ўқийдиган йигит замонавий ахборот технологияларини яхши ўзлаштирган, компьютер дастурларини яратишга қодир. Уни Ёшлар иттифоқига жалб этиб, замонавий электрон қурилмалар учун янги дастурлар ёзиш, шу соҳадаги тадбиркорлик фаолиятига йўналтириш айни муддао. Агар бу ишни биз қилмасак, четдаги ғаразгўй кучлар фарзандларимизнинг билими ва қобилиятидан ўз мақсади йўлида фойдаланади. Шунинг учун янги уюшмани ташкил этиб, энди ишни юрита олармиканмиз, деган ҳадик билан яшашдан кўра, бор имкониятларни ишга солиб, эртага юзага келиши мумкин бўлган катта-катта муаммоларнинг олдини олган маъқул.\n– Президентимиз “Камолот” ёшлар ижтимоий ҳаракатининг IV қурултойидаги маърузасида ёшларни манфаатдор қилиш тўғрисида гапирди. Бу борада қандай амалий чоралар кўриш мўлжалланган?\n– Биз ёш авлодга шунчаки расмий ташкилот аъзолигини эмас, уларнинг манфаатини том маънода ҳимоя қила оладиган муассаса тўғрисида гапиряпмиз. Бошқа томондан, Иттифоққа бирлашувчи биронта ҳам йигит-қиз бошқа сафдошларидан кам масъулият билан яшамаслиги, ишламаслиги керак. Ёшлар учун ҳамиша интиладиган бир маёқ зарур. Шундагина биз уларни ишонтиришимиз, бир мақсад сари йўналтиришимиз мумкин. Карьера кўплаб ёшлар учун ана шундай жозибадор маёқ вазифасини ўташи табиий. Зеро, ёш кадрлар салоҳиятидан оқилона фойдаланган, уларга ишонган мамлакат ҳамиша тараққиётга юз тутган. Бунга мисолларни ўзимизнинг тарихимиздан ҳам истаганча топишимиз мумкин.\nПрезидентимиз Ўзбекистон ёшлар иттифоқи давлат ва жамият учун раҳбар кадрларни тайёрлаб берадиган ўзига хос марказ бўлиши, замонавий тилда айтадиган бўлсак, ёшлар учун “социал лифт” вазифасини бажариши керак, дея алоҳида таъкидлади.\nФикрлаш бир жойда тўхтаб турмагани каби замон, тараққиёт ҳам мудом ҳаракатда. Мана шу жараён билан қадам-бақадам юриш, ҳатто эртага нима бўлишини олдиндан кўра билиш учун, аввало, янги фикр, янгича қараш зарур. Катта орзу-умидлар билан кириб келаётган ҳар бир йигит-қизда ана шу янги фикр, ижобий маънода “портлаш эффекти” мавжуд. Улар мамлакат ҳаётини, ҳатто тараққиёт мурватини зарур томонга буришга қодир бўлади. Шунинг учун бу улкан салоҳиятдан оқилона фойдаланиш катта ижтимоий аҳамиятга эга. Фидойи ёш раҳбарларнинг мамлакат бошқарув тузилмаларига келиши чинакамига янгича руҳ, янгича нафас олиб келади ва бутун ижтимоий ҳаётга таъсир кўрсатади. Бундай ғайратли ёшларни давлатимиз раҳбари қўллаб-қувватлаб, ишонч билдирмоқда. Ўзбекистон ёшлар иттифоқи ташкилотларида ўзини ижобий жиҳатдан кўрсатган ходимлар Давлат бошқаруви академиясида билим ва малака ошириб, ҳокимлик ва вазирликлар тизимида раҳбарлик лавозимлари учун асосий номзодлар бўлади, деди. Бу йўлда дастлабки амалий қадам ташланди. Давлатимиз раҳбари ташаббуси билан Президент ҳузуридаги Давлат бошқаруви академияси қошида Ёшлар муаммоларини ўрганиш ва истиқболли кадрларни тайёрлаш институти ташкил этилмоқда. Бу институт нафақат билимли, ташаббускор ва ташкилотчи кадрлар захирасини, балки ёшлар муаммоларини ўрганишнинг бутун бошли бир тизимини яратади. Демак, юқорида айтилганидек, ёшларни қийнаётган муаммолар нафақат жойида ҳал этилади, балки улар илмий асосланган тарзда ўрганилади, мониторинг қилинади ва келгусида бундай муаммоларни жамиятимиздан бутунлай супуриб ташлаш имконияти пайдо бўлади.\nЖорий йилнинг 1 сентябридан бошлаб ўрта махсус, касб-ҳунар таълими муассасаларида «ёшлар етакчиси» вазифаси юклатилган ходимга ўрта махсус, касб-ҳунар таълими муассасасининг директор жамғармаси маблағлари ҳисобидан олий маълумотли ўқитувчи базавий тариф ставкасининг 50 фоизи миқдорида ҳар ойлик устама белгиланади.\nЎзбекистон ёшлар иттифоқи тизимида уч йил ва ундан кўп муддат давомида фаол ишлаб келаётган ходимларга уй-жой сотиб олиш учун ипотека кредитининг бошланғич тўлови Ўзбекистон ёшлар иттифоқининг ривожлантириш жамғармаси маблағлари ҳисобидан тўланади.\nМамлакатнинг ижтимоий-сиёсий ҳаётида фаол иштирок этаётган ёш оилаларни янада қўллаб-қувватлаш, уларнинг уй-жой ва маиший шароитларини яхшилаш мақсадида 2018-2021 йилларга мўлжалланган Ёшлар уйларини барпо этиш дастури ишлаб чиқилади.\nУшбу дастурда барча йирик шаҳарларда – кўп қаватли, қишлоқ туманларида – 1-2 қаватли намунавий лойиҳалар асосида арзон уйлар ёшларнинг уй-жойга бўлган эҳтиёжидан келиб чиқиб қурилиши назарда тутилган.\n– Ёш авлодга эътиборсиз қараб бўлмайди. Уларнинг тақдирига бефарқликнинг товони катта бўлиши шубҳасиз. Айни пайтда ёшларни қийнаб келаётган бир қанча долзарб муаммолар бор. Масалан, ишсизлик...\n– Ҳақиқатни айтдингиз. Ёшлар бандлигини таъминлаш масаласи биз учун энг долзарб вазифа бўлиб қолмоқда. Ҳар ўқув йили тугаши арафасида турли вазирлигу идоралар, давлат ташкилотлари ва корхоналари, тадбиркорлик тузилмалари коллеж битирувчиларини иш билан таъминлаш бўйича ўз имкониятидан келиб чиқиб, шароит, имконият яратяпмиз, дейди. Таълим муассасалари мутасаддилари ҳам битирувчиларни ишга жойлаштириш учун елиб-югуради. Битирувчининг қўлида тўрт томонлама шартнома, ишли-жойли бўляпти. Бу, албатта, расмий маълумотларда шундай. Амалда-чи?\nБугун юртимизда ёшлар учун янги иш ўринлари яратиш борасида катта ишлар қилинаётганини инкор этмаган ҳолда, айтиш мумкинки, уларнинг меҳнатда тобланиб, ҳалол ризқ топиши, ўз оиласи, ота-онасига нафи тегиши учун ҳамма ҳам бирдай ҳаракат қилаётгани йўқ.\nДавлатимиз раҳбари ушбу аччиқ ҳақиқатни бежиз эслатмади. Ахир ўзингиз ўйланг, ишсизларнинг аксариятини коллеж битирувчилари ташкил этади. 2016 йили 477 минг 743 йигит-қиз коллежларни битириб чиққан ва уларнинг 438 минг 503 нафари иш билан таъминланган, деган статистика берилган. Президентимиз ҳақли саволни ўртага қўйди: "Бу рақамлар қанчалик тўғри? Агар барча коллеж битирувчилари ишга жойлашаётган бўлса, ишсиз ёшлар қаердан пайдо бўляпти? Коллеж битирувчилари билан тўрт томонлама шартномаларни номигагина имзолаб, ўзимизни ўзимиз алдамаяпмизми?"\nДавлат ёш йигит-қизни ишга жойлаштириш учун шунча қайғуриши нима учун? Таълим муассасаси қоғозбозлик учунгина ҳар қандай корхонага битирувчини ишга жойлашни гаплашиб берса, битирувчи дуч келган ташкилотдан шартномага муҳр қўйиб беришни илтимос қилса, корхона ўзида йўқ бўш иш ўрни учун сўраб келган одамнинг шартномасини имзоласа – бундай кўр-кўрона ёндашув кимга фойда, кимга зарар?\nҲаётда ким яхши яшайди? Қўлида ҳунари бор ҳеч қачон қоқилмайди, бировдан кам бўлмайди. Шу боис халқимиз азалдан фарзандини болалигиданоқ уддабуронликка, тадбир билан иш юритишга ўргатган. Ҳунар эгаллашига кўмаклашган. Бундай болалар кун келиб, ўзи мустақил меҳнат қилиб, ҳунари, тадбиркорлиги ортидан қаддини ростлайди, оиласини, давлатни бой қилади. Ҳунармандлик йўналишидаги тадбиркор ёшлар, айниқса, қизларнинг касаначилик билан банд бўлиши учун қулай шароит яратиб бериш, бу борада бўш турган объектлардан имтиёзли шартлар асосида жой ажратиш, мини-технологиялар, асбоб-ускуна ва зарур жиҳозлар ўрнатиб берилишига эришиш Ўзбекистон ёшлар иттифоқининг энг муҳим вазифаларидандир. Ёш ҳунармандларга хомашё сотиб олиш учун кредит бериш, ўз бизнесини бошлаган ёш тадбиркорлар томонидан Пенсия жамғармасига тўланадиган суғурта бадалини олинган кредитларни қоплашга йўналтириш тизими жорий этилиши бу борадаги имкониятларни янада кенгайтиради.\nАна шундай ниҳоятда ҳаётий эҳтиёждан келиб чиқиб, давлатимиз раҳбари олдимизга муҳим вазифа – ёшларни иш билан таъминлаш учун улар ўртасида тадбиркорликни ривожлантириш, бу борада янги имкониятлар яратиш мақсадида ҳар бир туман марказида, шаҳарда Ёшлар тадбиркорлик кластерларини ташкил этиш вазифасини қўйди.\n– Тадбиркорлик кластерлари нима?\n– Кластер – умумий фаолият ва хизмат кўрсатиш йўналишига эга, бир-бирини тўлдирувчи, географик жиҳатдан бир-бирига яқин корхоналар гуруҳидир. Кластерлар одатда маҳаллий доирадаги турли ташкилотларнинг ихтисослашган тармоғи бўлиб, уларнинг ишлаб чиқариш ёки хизмат кўрсатиш фаолияти иккинчисининг тижорат, товар айирбошлаш, илмий тадқиқот ёки истеъмол фаолияти билан узвий боғлиқ бўлади.\nПрезидентимиз ана шундай тадбиркорлик кластерлари фаолиятини йўлга қўйиш учун электр энергияси, табиий газ, сув ва транспорт коммуникацияси, алоқа воситалари ва интернетга уланиш имконияти мавжуд бўлган ҳудудларда фойдаланилмай ётган давлат объектлари ёш тадбиркорларга «ноль» қийматда ижарага берилишини таъкидлагани бу борада жуда катта имконият яратади. Сабаби, бундан кейин барча ҳудудларда ташкил этилаётган иқтисодий зоналарда, шаҳарларда кичик саноат зоналарида Ўзбекистон ёшлар иттифоқи аъзоси бўлган ёш тадбиркорлардан ижара ҳақи олинмайдиган тартиб жорий этилади. Тасаввур қиляпсизми, ёш тадбиркорга ишини юритиб, ўзини ўнглаб олиши учун жуда катта имконият, имтиёз бу!\n– Аччиқ бўлса-да, бир ҳақиқатни тан олишга тўғри келади: ҳозирги глобаллашув даврида на давлат, на жамоат ташкилотлари ёшларнинг онгу тафаккурини ёт ғоялар, бегона мафкура ва “оммавий маданият”дан тўла ҳимоя қилолмаяпти. Сизнингча, бунинг сабаби нимада?\n– Ёшларимиз қалбига қулоқ тутиш, ўй-кечинмалари билан қизиқишга етарлича эътибор қаратмадик. Орзу-ниятларини сўрашни ўргандиг-у, уларни қийнаётган муаммоларни тинглашга, дардига қулоқ тутишга ҳафсала қилмадик. Энг ёмони, «тўртинчи ҳокимият» саналмиш оммавий ахборот воситалари ёшларнинг фақат ютуқларини ёритиш билан андормон бўлиб, уларнинг талаб ва истаклари, муаммоларини олиб чиқишни қарийб унутиб юборди.\nБу борада Президентимиз “Гўёки ҳамма нарса жойида, олам гулистон. Агар ҳаммаси жойида бўлса, тўғри йўлдан адашган ёшлар, жиноятчилик, ишсизлик қаердан пайдо бўляпти? Нега ёшларга оид давлат сиёсатига лоқайд муносабатда бўлаётган амалдорлар ҳақида оммавий ахборот воситалари, аввало, ёшлар матбуоти чурқ этмайди?”, дея ҳақли эътироз билдирди. Бу бежиз эмас, албатта. Ростдан ҳам, қайси канални қўйманг, қайси радиони тингламанг, қайси нашрни варақламанг, “шаблон” материаллар – кўр-кўрона, юзаки ўтказилган тадбирлардан лавҳалар, енгил-елпи қўшиқлар, ўзини ўзи мақташ, чиройли қиёфалардан бошқа нарса йўқ. Энг ёмони, айрим ёшларимиз мақтанишга ўч бўлиб қолди. Уларда муаммога тик боқиш, уни ҳал этишга уриниш, тенгдошларини ҳам шунга ундашга жасорат етишмаётгандай. Ахир ёшларнинг дардини, муаммосини уларнинг ўз тенгдошларидан кўра яхшироқ биладиган ким бор?\nШу боис бундан буён ёшлар ичига кириб бориш учун тарғибот масаласига жиддий эътибор қаратилади. Бунда энг замонавий технологиялар асосида ёндашувни ўзгартирамиз, ғоя ва ташаббусларни фақат қоғозда эмас, амалда жорий этамиз. Чунки ёшларимизни оғзаки гаплар эмас, фақат ва фақат амалий иш, аниқ таклифлар билангина ортимиздан эргаштира оламиз.\n– Бунга қандай эришилади?\n– Аввало, яқин вақт ичида “Ёш лекторлар” гуруҳи ташкил этилади. Ёшларнинг ўзи тенгдошлари ичига кириб боради. “Ўзбекистон темир йўллари” акциядорлик жамияти билан ҳамкорликда олтита вагондан иборат “Тарғибот поезди” йўлга қўйилади. Ёш тарғиботчилар жойларга чиқиб, фақат тарғибот олиб бориш билан чекланмай, уюшмаган ёшларнинг ҳам фикрини ўрганиш, уларни фойдали юмушларга жалб этиш, амалий ишларга рағбатлантириш, ҳар томонлама ёрдам бериш билан шуғулланади.\nБугун ёшлар деганда кўз олдимизга пўрим кийинган, бўйнида ё чўнтагида қимматбаҳо матоҳ, қуруқ савлат эмас, юзидан нур-зиё таралиб турган, одоб-ахлоқи сийратига балқиган, маънавияти юксак шахслар гавдаланиши керак. Олдимизда турган энг катта мақсад-вазифалардан бири ҳам шу аслида. Ёшларни маърифатга, китобга ошно қилиш. Токи фарзандларимиз мактаб, лицей ва коллеждаги ўқишдан ташқари ҳар куни, ҳар дақиқа бўш вақтини бадиий адабиёт, газета-журнал мутолаа қилишга, маърифатли бўлишга сарфламас экан, бу мақсадга эришиш қийин.\nЎзбекистон ёшлар иттифоқи интернет тизими орқали маънавий тарғибот ишларини, жумладан, электрон китобхонликни кучайтиришга ҳам алоҳида эътибор қаратади. Нега деганда, давлатимиз раҳбари алоҳида таъкидлаганидек, фарзандларимизнинг онги, дунёқараши асрлар давомида синовдан ўтган, юксак маънавият хазинаси бўлган жаҳон ва миллий адабиётимиз асосида эмас, балки қандайдир шубҳали, зарарли ахборотлар асосида шаклланишига бепарво қараб туролмаймиз.\nЁшларимизни китобга қайтариш, мутолаага дўст қилиш асосий вазифаларимиздан бирига айланади. Бунинг учун ёшлар ўртасида китобхонлик маданиятини ошириш мақсадида Қорақалпоғистон Республикаси, вилоятлар ва Тошкент шаҳрида ҳар йили “Энг китобхон мактаб”, “Энг китобхон маҳалла”, “Энг китобхон оила” каби йўналишларда танловлар ўтказилади. Ғолибларга юртимизда ишлаб чиқарилган автомобиллар мукофот тариқасида берилади. Бу, ишонаманки, китоб ўқиган инсон машина минади, деган гап эртакнамо, хомхаёл эмас, айни ҳақиқат эканини исботлайди ва ёшларда мутолаага иштиёқни кучайтиради.\nПрезидентимизнинг “Китоб олами” дўконлари тармоғини Ўзбекистон ёшлар иттифоқи тасарруфига ўтказиш, ёш ижодкорларнинг китобларини, ёшлар нашрлари – “Туркистон”, “Молодёжь Узбекистана” газеталари, “Ёш куч” журналларини чоп этиш учун “Ёшлар нашриёт уйи”ни ташкил этиш каби топшириқлари ижроси навқирон авлодимиз маънавий-маданий ҳаётида улкан ўзгаришлар ясаши табиий.\n– Энди Ёшлар иттифоқи уюшмаган ёшлар учун ҳам жавобгар ташкилот ҳисобланади. Улар билан ишлаш механизми қандай бўлади?\n– Президентимиз “Камолот” ёшлар ижтимоий ҳаракатининг IV қурултойидаги “Жисмоний ва маънавий етук ёшлар – эзгу мақсадларимизга етишда таянчимиз ва суянчимиздир» номли маърузасида уюшмаган ёшлар масаласига алоҳида эътибор қаратди. Ҳақиқатан, жиноятчиликка мойил, профилактик ҳисобда турадиган ёшлар эътиборимиздан, меҳр-мурувватимиздан, назоратимиздан четда қолган эди. Уларнинг ҳар бири кўнглига ўз вақтида йўл топганимизда, меҳр-эътиборимизни амалда кўрсатиб, сўзимизга ишонтира олганимизда бугун уларни жиноятчи номи билан атамаган бўлардик. Лекин бир ҳақиқат борки, шуни ҳам ҳар ким ўз қалбида чуқур мушоҳада этишини хоҳлардим: боланинг ёмони, бегонаси бўлмайди. Ҳаммаси шу юртнинг фарзанди –бизнинг дилбандларимиз! Уларга ўз боламиздек муносабатда бўлишни ўрганмасак, кўп жиҳатдан ютқизамиз.\nЯна бир тоифа ёшлар муқаддас динимизни нотўғри тушуниши оқибатида ножўя йўлларга қадам қўйди. Аслида дин нима? Унинг асл моҳияти нимадан иборат? Диндан мақсад нима? Бу каби тушунчалар ҳақида фарзандларимизга тўғри ва холис маълумот бера олдикми? Ҳеч бўлмаса, фарзандимиз хулқ-атворида оғиш пайдо бўлаётганини сезишимиз керак эмасмиди? Не-не буюк аждодларимиз инсоният тамаддунига жуда катта ҳисса қўшгани, Бухорий, Термизий, Мотуридий, Марғиноний каби зотлар айни шу таълимотни пухта ўрганиб, бутун инсоният учун манфаатли бой илмий мерос қолдиргани моҳиятини ёшларимизга тўғри тушунтириш бизнинг асосий вазифамиз эмасми? Ёшларимиз уларнинг номи билан қуруқ фахрланиб юравериш ўрнига амалий фаолиятга ўтиш пайти аллақачон келган. Бухорийнинг лоақал биргина китобининг тўлиқ номини айтиб беролмаган бола қандай қилиб ўзини Бухорий ворисиман ёки Бухорий авлодиданман, дея олади?\nПрезидентимиз ўз маърузасида жаҳон маданияти ривожига беқиёс ҳисса қўшган буюк аждодларимиз меросига ҳурмат, унга муносиб бўлиш туйғусини шакллантириш, бу бебаҳо бойликни чуқур ўрганиш ва кенг тарғиб этишга қаратилган мазмундор, таъсирчан лойиҳаларни амалга оширишда Ёшлар иттифоқи ташаббус кўрсатиши зарурлигини таъкидлади. Биз эндиликда бу фаолиятнинг аниқ механизмини ишлаб чиқишимиз, аввало, шу тизимда фаолият юритаётганларга етказишимиз, сўнгра мамлакатдаги барча ёшлар онги ва тафаккурига сингдиришимиз зарур. Дунёда баъзи бир ғаразгўй тоифалар ўз манфур мақсадларига эришиш учун дин омилидан усталик билан фойдаланаётган нозик бир даврда аждодларимиз мероси мисолида ҳам динни, ҳам маънавиятни, ҳам одоб-ахлоқ ва хушмуомалаликни ўрганиш айни муддао бўлади. Бу бизнинг жаҳолатга қарши маърифат билан курашиш воситамиз ҳамдир.\n– Ёшларимизнинг маълум қисми хорижга чиқиб кетмоқда. Вазиятни ўнглаш бўйича қандай таклифларингиз бор?\n– Айрим ёшларнинг ноқонуний равишда хорижга чиқиб кетаётгани ва бу кўрсатгич йилдан-йилга ортиб бораётгани масаланинг моҳиятига тўлиқ етиб боролмаётганимизни кўрсатади. Кези келганда дарсга қатнашмаётган ўқувчисининг қаерда юрганини билмайди, деб ўқитувчини, ўсмирнинг ножўя оғишидан хабарсиз, деб коллеж психологини, ҳудудидаги оилалар аҳволи билан таниш эмас, деб маҳалла масъулларини айбдор санаймиз. Лекин бир оилада, бир уйда яшаётган ўғли ё қизининг бир неча кундан бери уйда йўқлигини ҳам “пайқамайдиган” ёки фарзандининг ножўя хатти-ҳаракатидан бохабар бўлса-да, бирон чора кўриб, уни тўғри йўлга бошлашга уқувсиз, бепарво, лоқайд ота-оналарни нима дейиш мумкин? Агар улар ўз фарзанди тақдири учун жон куйдирганда, бир нечта давлат ва нодавлат ташкилотлари учун жамиятда янги-янги муаммолар пайдо бўлмасди.\nАйрим ёшлар хорижда ишлаш орқали ўз турмушини, оиласи ҳаётининг моддий фаровонлигини таъминлашни мақсад қилишади. Уй-жойга эга бўлиш, машина сотиб олиш, замонавий уй-рўзғор анжомлари, маиший техника, мебель жиҳозлари каби ҳаётий эҳтиёжларга ойлик маош билан эриш мушкуллигини рўкач қилишади. Бу борада давлат кўрсатаётган ижтимоий ҳимоя тамойили, афсуски, ёшлар аудиториясини тўла қамраб ололмаган. Қолаверса, давлатнинг ёшларга кўрсатаётган эътибор ва ғамхўрлиги айрим мансабдорларнинг айби билан ҳамма жойда бирдай холис ва адолатли бажарилмаяпти. Бундай нохолисликни кўрган қони қайноқ, таъсирчан ёшлар бир зумда ўз хулосасини чиқариб, бутун бир давлатни адолатсизликда айблайди. Сўнгра ўзича адолат ва моддий фаровонлик қидириб ўзга юртларга равона бўлади. У ерларда ўз шаъни, обрў-эътибори, ғурури, ҳатто ор-номуси топталиб, сарсон-саргардон бўлишини мулоҳаза қилиб ўтирмайди.\nНажмиддин Кубро каби буюк аждодларимиз “Ё Ватан, ё саодатли ўлим”, деган ғояни ўз ҳаётида дастуриламал қилиб олиб, ҳар қандай танг вазиятда, ҳатто энг таҳликали дамларда ҳам юртдан оёғини узмаган. Яқин ўтмишимизда яшаган кишилар – Иккинчи жаҳон урушидан кейинги оғир синовли йиллар изтиробини чекканлар ҳали орамизда кўп. Ана ўшалар бошидан кечирган, гувоҳи бўлган қора кунлар тафсилотини кўп эшитганмиз. Ҳатто бир бурда зоғора нонга зор яшаб, кунжара ейишгача бориб етганда ҳам одамлар бошқа жойга кетиш ҳақида ўйлаб кўрмаган. Уларда ғурур, орият кучли бўлган. Ўткинчи ҳою ҳавас, қорин қайғуси учун ўзга юртда саргардон бўлишни инсон учун номуносиб, деб билган. Бугун минглаб фарзандларимизнинг хорижда ноқонуний меҳнат мигрантлари бўлиб юриши уларга оилада аввалбошданоқ шу тарбияни беролмаганимиз оқибатидир.\nШундай экан, ҳар бир ёш тақдирига алоҳида эътибор билан қарашимиз, уларнинг муносиб шароитларда ўқиши, ишлаши учун барча зарур чораларни кўрмоғимиз керак. Зотан, замонавий билим ва касб-ҳунарларни пухта эгаллаган, мустақил фикрлайдиган, доимо эл-юрт тақдирига дахлдорлик туйғуси билан яшайдиган ёшлар ҳар қандай муаммони ҳал этишга, энг мураккаб вазифаларни ҳам бажаришга қодир бўлади. Бундай ёшлар қийинчиликлардан чўчимайди – иродаси мустаҳкам, ҳар қандай шароитда ҳам элу юртга содиқ бўлиб қолаверади. Бизнинг бош вазифамиз ёшларимизни ана шу руҳда камолга етказишдир.\n(«Тошкент оқшоми» газетаси)


СОАТ МИЛЛАРИ ЎН ИККИГА БОНГ УРГАНДА... - Ўзбекистон овози газетаси\nСОАТ МИЛЛАРИ ЎН ИККИГА БОНГ УРГАНДА...\nНият қиламиз: — 2017 йилда юртимиз янада обод ва фаровон бўлсин, барча орзуларимиз амалга ошсин!\nЯнги йил байрамини ўз уйингда, оила даврасида, яқинларинг билан нишонлашга нима етсин. Лекин бу ҳаёт. Янги йилни ўқиш ва хизмат сафари туфайли чет элда кутиб олаётган юртдошларимиз ҳам бор. Қани билайликчи, уларнинг кўнглидан нималар ўтяпти?\nҲабиб ТЎЛАЕВ, Рига техника университети талабаси (Латвия):\n— Янги йил оқшомида баҳоли қудрат дастурхон безаймиз. Лекин онамиз тайёрлаган тансиқ таомлар, Ўзбекистоннинг ширин мевалари ўрнини ҳеч нарса боса олмайди, албатта.\n2014 йил апрель ойида Ригада Ўзбекистон савдо уйи иш бошлади. Бу жой ўзбекистонлик талабалар учун энг севимли масканга айланган. Бундан ташқари, Ригада Мирзо Улуғбек ва Абу Али ибн Синога ҳайкал ўрнатилган. Ҳар гал уларнинг ёнидан ўтарканман, буюк алломалар авлоди эканимдан фахрланаман. Ўзимни бир лаҳза Ватанимда юргандек ҳис қиламан.\nМенга берилган имкониятдан фойдаланиб, барча юртдошларимни янги йил байрами билан табриклайман. Янги йилда юртимиз ютуқлари янада кўп бўлсин. Ватанимиз тинчлиги, тараққиёти йўлида барчамиз, айниқса, биз ёшлар янада фаол бўлишимиз керак, деб ўйлайман.\nГулшан САЪДУЛЛАЕВА, Пекин тил ва маданият университети талабаси (Хитой):\n— 2015 йилдан жуда миннатдорман. Сабаби якунланган бу йил ўзининг унутилмас дамлари билан бир умр хотирамда муҳрланди. Энг асосий воқеа сифатида Хитойга келиб, ўқиётганимни айтмоқчиман.\nЯнги йилни ота-онам ва яқинларим билан кутиб олишга кўникиб қолган эканман. Байрамни илк маротаба оиламдан узоқда нишонлашимга тўғри келаётган бўлса ҳам Янги йил шукуҳи ҳар доимгидек ўз кучида турибди. Чунки байрамлар ичида энг севганим бу — янги йил! Мўъжиза содир бўлишига ишониб, соат миллари ўн иккига бонг урганда ният қиламиз, 2017 йилни ўз Ватанимизда кутиб олайлик. Янги йилга ҳар доим кўтаринки кайфиятда, янги мақсадлар, эзгу орзулар билан қадам қўйилади.\n2016 йилда ҳаммага бахт, қувонч, соғлик ва бирдамлик ёр бўлсин. Юртимиз бугунгидан-да обод, осмонимиз ҳар доим мусаффо бўлаверсин. Бутун Ўзбекистон\nхалқини, Президентимизни, ота-онам, яқинларим, дўстларимни янги йил билан чин дилдан муборакбод этаман.\nШермурод ДИЛМУРОДОВ, «Al Tayer» компанияси ходими (БАА):\n— Анча йиллардан бери янги йилни оиламдан узоқда кутиб оляпман. Дастлаб Малайзиядаги Вестминстер коллежида бизнес йўналишида ўқиган бўлсам, ҳозирда Дубай шаҳрида ишлаяпман.\nҲар йили янги йилда интернет орқали Президентимизнинг байрам табригини эшитаман.\nКўпчиликка маълум, янги йил кечасида дунёдаги энг катта мушакбозлик Дубайда кузатилади. Тўғриси, анчадан бери шу жараённи ўз кўзим билан кўришни орзу қилгандим. Мана, бу йил ниятимга етдим. Бир масалада уйдагиларга ваъда бердим. Келаси йил янги йил байрамини оила аъзоларим билан, Ватаним — Ўзбекистонда кутиб оламан.\nБарча юртдошларимни байрам билан табриклайман. 2015 йилда ушалмаган орзуларингиз янги йилда ижобат бўлсин.


Жепаров "Сеонгнам" сафида мавсумга тайёргарлик кўряпти / CHAMPIONAT.asia\nЖепаров "Сеонгнам" сафида мавсумга тайёргарлик кўряпти\nЎзбекистон миллий терма жамоаси сардори Сервер Жепаров ўз клуби Жанубий Кореянинг "Сеонгнам Ильва Чунма" таркибида янги мавсумга тайёргарлик кўрмоқда.\nМавсумлар оралиғидаги танаффусни Тошкентда оиласи даврасида ўтказган Сервер ўтган ҳафта Сеулга учиб кетганди.\nКорея К-лигаси март ойида йўлга чиқади. Бир ҳафтадирки, жамоам билан бирга янги мавсумга тайёргарлик машғулотларини олиб боряпмиз. Ҳозирча вазиятни ўзгартириш режамда йўқ. "Сеонгнам" билан яна бир йиллик келишувим бор, - дейди "СА"га берган интервьюсида С.Жепаров.\nЭслатиб ўтамиз, ўтган йилги мавсумда "Сеонгнам Ильва Чунма" тўплар нисбатига кўра, бўлиб ҳам битта гол етмаганлиги учун кучли еттиликдан жой ололмаганди.\nМаълумки, Корея К-лигасида чемпионат икки босқичдан иборат бўлади. Биринчи босқич якунларига кўра, 1-7 ўринни эгаллаган клублар иккинчи босқичда совринли ўринлар учун кураш олиб боришади. Жепаров жамоаси иккинчи босқични ўз гуруҳида пешқадам сифатида якунлаган эди.


Fitch Ratings: Ўзбекистон 2020 йилдаги иқтисодий таназзуллардан холи бўлади - Zamin.uz\nFitch Ratings халқаро рейтинг агентлиги 9 октябрь куни Ўзбекистоннинг суверен кредит рейтинги бўйича навбатдаги ҳисоботини чоп этди. Бу ҳақда Молия вазирлиги матбуот хизмати хабар берди. Ҳисоботга кўра, Ўзбекистоннинг суверен кредит рейтинги баҳоси ўзгаришсиз ББ- («Барқарор») даражада сақлаб қолинди.\nАгентлик 2020 йилнинг март ойидан бошлаб 65 фоиздан ортиқ қайта кўриб чиқилган ҳисоботларида рейтинг кўрсаткич баҳоларини пасайтирган. Мустаҳкам ҳукумат баланси, мўътадил давлат қарзи даражаси ва ўсиш суръатлари Ўзбекистон суверен кредит рейтингини қўллаб-қувватловчи омиллар сифатида санаб ўтилган. Шу билан бирга, институционал ва бошқарув даражаларининг сустлиги, юқори инфляция даражаси ва аҳоли жон бошига ялпи ички маҳсулотининг пастлиги республика кредит рейтингини чекловчи омиллар сифатида келтирилган.\nCOVID-19 глобал пандемияси даврида Ўзбекистон рейтингининг барқарорлиги давлатнинг мустаҳкам ташқи ва фискал захираларнинг мавжудлигида, диверсификацияланган товарлар экспорти базасида ҳамда ташқи молиявий манбалардан фойдаланиш имкониятларида акс этади. Олтиннинг юқори нархи экспорт, давлат молияси ва халқаро захиралар ҳажмига ижобий таъсир этди.\nАгентликнинг фикрича, мустаҳкам ташқи ва фискал буферлар жорий операциялар ҳисоби дефицити ва ўсиб бораётган давлат қарзи билан боғлиқ хатарларни камайтиради. Хабарда қайд этилишича, Ўзбекистон бошқа мамлакатлардан фарқли равишда, 2020 йилдаги иқтисодий таназзуллардан холи бўлади. Фискал чоралар орқали иқтисодиётда истеъмол ва инвестицияларни қўллаб-қувватлашни давом эттириш ва асосий савдо шерикларимиз иқтисодиётининг тикланиши эвазига 2021—2022 йилларда республика иқтисоди ўсиш 5-5,5 фоизни ташкил этади.\nЎзбекистоннинг ёш аҳолиси, инвестицияларнинг юқори даражаси ҳамда назорат остида олиб борилаётган тизимли ислоҳотлар дастури инқироздан кейинги ижобий ўсишга олиб келиши ҳисоботда алоҳида таъкидланган. Агентлик экспертларининг фикрича, 2017 йилдан бери амалга оширилиб келинаётган ислоҳотларга ҳукумат томонидан эътибор катта бўлиб, улар макроиқтисодий барқарорликни яхшилаш, ўсиш истиқболларига эришиш, давлатнинг иқтисодиётдаги ролини камайтириш, институционал ва бошқарув соҳасидаги камчиликларни бартараф этишни таъминлайди.\nFitch Ratings’да қайд этилишича, Ўзбекистон суверен кредит рейтинги (шу жумладан, рейтинг прогнози) қуйидаги ҳолларда оширилиши мумкин:\nмакроиқтисодий барқарорликни таъминлаган ҳолда юқори иқтисодий ўсишга эришилганда;\n«қонун устуворлиги», «аҳоли фикрини инобатга олиш ва ҳисобдорлик», «тартибга солиш сифати» ва «коррупцияни назорат қилиш» каби бошқарув стандартлари сезиларли яхшиланганда;\n13-05-2019, 14:40, Иқтисодиёт\n3-02-2019, 10:01, Иқтисодиёт\nЎзбекистон 2019 йилда илк евробондларини чиқаради\n22-12-2018, 21:08, Иқтисодиёт\n15-03-2018, 08:32, Иқтисодиёт\n11-09-2017, 22:08, Иқтисодиёт


14-11-2018, 16:10 1 248\nЎзбекистонда экологик партия ташкил этилади. Юздан ортиқ экологик партия тузиш ташаббускорлари 14 ноябрда Тошкентдаги ITC бизнес марказида партия ташкилий қўмитасини шакллантирди.\nЎзбекистон экологик партияси сиёсий, иқтисодий ва ижтимоий ислоҳотларни амалга оширишда экологик ёндашувни тарғиб этади. Янги партия 2019 йилда бўлиб ўтадиган ҳокимиятнинг вакиллик органларига (Олий Мажлис Қонунчилик палатаси, Сенати ва маҳаллий депутатлар кенгашига) навбатдаги сайловларда қатнашмоқчи.\n67 кишидан иборат ташкилий қўмитанинг раиси этиб Ўзбекистон экологик ҳаракати Марказий Кенгаши Ижроия кўмитаси раиси Борий Алихонов сайланди.\nТашкилий қўмитага партия таъсис ҳужжатларини тайёрлаш, аъзолар таркибини шакллантириш топширилди. Қўмита сиёсий партияни тузиш учун зарур бўлган камида саккизта вилоятда йигирма минг фуқаро имзосини 1 декабргача йиғишни режаламоқда.\nЭкологик партиянинг таъсис съезди 2019 йил 8 январда бўлиб ўтади. Таъсис съездида партия устави ва дастури қабул қилинади.\nПартия Ўзбекистон экологик ҳаракати негизида ва ҳаракат фаоллари томонидан ташкил этилмоқда. Ташкилий қўмита раиси Борий Алихоновнинг айтишича, партия тузилгандан кейин Экоҳаракат тарқатилмайди, ўз фаолиятини алоҳида сиёсий куч сифатида давом эттираверади.\n2017 йил декабрида Шавкат Мирзиёев парламентга йўллаган мурожаатномасида Экоҳаракат вакиллари учун Қонунчилик палатасидан махсус ўрин ажратишдан воз кечишни таклиф қилган эди. Президентнинг фикрича, Экоҳаракат вакилларини парламентга квота асосида киритилиши унинг фаол ва ташаббускор бўлиб ишлашини муайян даражада сусайтирмоқда. Қонунчиликка кўра, Экоҳаракатга парламентнинг қуйи палатасидан 15 ўрин ажратилади. Квотани бекор қилиш "сиёсий майдонда соғлом рақобатни кучайтиради ва Экологик ҳаракатнинг алоҳида сиёсий куч сифатида мустаҳкамланишига хизмат қилади", деб айтган Шавкат Мирзиёев.\nБугунги кунда Ўзбекистонда 4 та сиёсий партия – Ўзбекистон Халқ-демократик партияси (ХДП), "Миллий тикланиш" демократик партияси (МТДП), "Адолат" социал-демократик партияси, Тадбиркорлар ва ишбилармонлар ҳаракати – Ўзбекистон Либерал-демократик партияси мавжуд.\nЎзбекистон янгиликлари » Сиёсат » Ўзбекистонда янги тузилаётган партиянинг номи ва платформаси маълум бўлди


Бу қашқадарёлик фермернинг эътирофи. У жорий йилда ҳам ғалла, ҳам пахта режасини бажартириш учун маҳаллий ҳокимият органлари томонидан кўплаб зўравонликлар қилинаётганини айтди. Фото: Темур Карпов\nБу йил Ўзбекистонда деҳқончилик учун жуда оғир келди. Баҳорда об-ҳаво ноқулайлиги сабаб ғаллага касаллик тегди – занг тушди. Деҳқон бир амаллаб ҳосил етиштиргач, давлат аввалги йиллардагидан кўра кўпроқ ғирромлик қила бошлади.\n“Пахта сиёсати ҳар йилгидан ҳам кучайиб кетди. Бу йил аввалги йиллардан баттар бўлса бўлдики, енгиллашмади! Мажбурлаш ва зуғумлар одамларни жонидан тўйдириб, уларнинг президентга бўлган ишончини йўқотмоқда. Ҳокимидан тортиб прокурор, ИИБ бошлиғи, солиқ идораси раҳбари ҳар куни фермернинг устида”, дея қўшимча қилди у.\ndata-title="Бу кетишда одамлар фермерликка ҳам мажбурланса ажаб эмас" data-description="<!-- wp:paragraph --> <p>“Бу йил фермерларга ҳар йилгидан кўра оғир бўлди. Уларга нисбатан зуғум ва зўравонликлар кўлами ошса ошдики, асло ..." data-image="https://eltuz.com/wp-content/uploads/2018/11/r6246715.jpg" data-url="https://eltuz.com/kozqarash/207712/" data-services="facebook,odnoklassniki,twitter,telegram" data-counter="ig">\nАъзам Фармоновнинг онаси вафот этди\nЎзбекистон инсон ҳуқуқлари жамиятининг Сирдарё вилояти бўлими раиси бўлган, Жаслиқ лагерида 10 йилдан бери жазо муддатини ўтаётган Аъзам Фармоновнинг ...\nБу йил пахта тера олмадим, деб “хафа бўлиб” юргандим. Лекин кеча синфдошим Қадамбойнинг ғўзапоясини (поқолини) теришгани кўмакка (ёрдамга) борганимда ...


Болалар касалхонасида спорт ўйинлари – Бухоро шифокори\nБош саҳифа > Жамият > Болалар касалхонасида спорт ўйинлари\nЖисмоний тарбия ва спорт билан шуғулланиш – соғлом турмуш тарзининг асосий тамойилларидан биридир. Аммо аҳолини бунга кўпроқ ким даъват этиши керак? Албатта, аҳоли билан энг кўп муносабатда бўладиган тиббиёт ходимлари. Даъват эса ибрат кўрсатиш билан янада самаралироқ бўлади.\nВилоят Болалар кўп тармоқли илмий-амалий тиббиёт маркази шифокор ва ҳамшираларининг бўлимлар ўртасида ўзаро спорт мусобақаларини ўтказиш ташаббуси ана шундай ибрат намунаси бўлди. Очиғи, бу мусобақа ташаббуси Ўзбекистон Республикаси Президентининг 2018 йил 19 декабрдаги “Юқумли бўлмаган касалликлар профилактикасини, соғлом турмуш тарзини қўллаб-қувватлаш ва аҳолининг жисмоний фаоллиги даражасини ошириш чора-тадбирларии тўғрисида”ги ПҚ-4055-сонли қарори талабларидан келиб чиққан ҳолда пайдо бўлди. Мазкур қарорнинг 10-бандида айтилади: “Шундай тартиб ўрнатилсинки, унга мувофиқ давлат органлари ва ташкилотларида: иш куни давомида ишлаб чиқариш гимнастикаси машқлари; ҳафтасига камида бир маротаба ходимларнинг жисмоний тарбия-оммавий тадбирларда (югуриш, сузиш, футбол, волейбол, баскетбол, теннис ва бошқалар)да иштирок этишини назарда тутадиган “Саломатлик куни”; мунтазам равишда ходимлар орасида оммавийлашган спорт турлари бўйича спорт мусобақалари ва бошқа жисмоний тарбия-оммавий тадбирлар ўтказиб борилиши амалиётга жорий этилсин”.\nЎтган ҳафта охирида вилоят БКТИАТМ маъмурияти, маслаҳат поликлиникаси ва барча бўлимларининг ходимлари спортнинг жисмоний тури – валейбол ва ақлий тури – шахмат бўйича командалараро беллашдилар. Мусобақалар жадвали ишлаб чиқилди, ҳакамлар ҳайъати тузилди, беллашув ўтказиладиган жойлар белгилаб олинди, хуллас, ҳаммаси рисоладагидек ташкил этилди.\nВалейбол бўйича мусобақада 1-ўринни жарроҳлик бўлими жамоаси, 2-ўринни эса пульмонология бўлими командаси эгаллади. 3-ўрин белгиланмади, нима ҳам дердик, бу – профессионал спорт эмас-да. Мусобақалар низоми марказнинг ўзида ишлаб чиқилган.\nШахмат мусобақаларида эса 3 та ўринга ҳам эга топилди: 1-ўрин – Чақалоқлар хирургияси ва интенсив бўлим жамоасига, 2-ўрин – кардиоревматология бўлимига, 3-ўрин – маъмуриятга насиб этди. Демак, ақлий спортда маъмуриятдагилар бўлимлардаги ходимлардан кучли эмас экан.\nБу ҳазил, албатта. Муваффақият омадга ҳам боғлиқ. Муҳими, спорт мусобақалари куни Марказ врачлари ва ҳамшираларининг тан ва руҳларини чиниқтирди, навбатдан ташқари “дам олиш куни” бўлди. Таассуротлар эса анча пайтгача гапириб юришга етарли.\nҲакамларнинг қайд этишича, БКТИАТМнинг жарроҳлик, даволаш, жонлантириш, янги туғилган чақалоқлар, эрта ёш чақалоқлар бўлимларининг ходимлари, айниқса, ҳамшира қизлар валейбол мусобақаларини қизитишди. Спорт саломатлик ва гўзаллик гарови эканлиги уларнинг чиройли ўйинлари давомида яна бир бор намоён бўлди.


Қозоғистон Ўзбекистонгача 172 млн долларлик автомобиль йўли ётқизишни режалаштирмоқда - Anhor\nAnhor Все посты Қозоғистон Ўзбекистонгача 172 млн долларлик автомобиль йўли ётқизишни режалаштирмоқда\nҚозоғистон Ўзбекистонгача 172 млн долларлик автомобиль йўли ётқизишни режалаштирмоқда\nИсточник: Max Andrey/pexels.com\nҚозоғистон Ўзбекистонгача 75 миллиард тенге қийматидаги автомобиль йўлини қуришни режалаштирмоқда. Бу ҳақда LS портали Қозоғистон саноат ва инфратузилмани ривожлантириш вазирлигига таяниб ёзади.\nВазирлик маълумотларига кўра, декабрь ойида икки давлат вакиллари Қизилўрда-Учқудуқ автомобиль ва темир йўл қурилиши режасини имзолаган. Автотрасса узунлиги 280 км бўлиши, жумладан, 140 км Қозоғистон ҳудудидан ўтиши кутилмоқда.\n2024-2025-йилларда йўлнинг техник-иқтисодий асосларини ишлаб чиқиш, 2025-йилдан эса икки-уч йил ичида йўл қурилишини бошлаш режалаштирилган.\n“Автомобиль йўли қурилишининг тахминий қиймати 75 миллиард тенгени ташкил этади, жумладан, назорат-ўтказиш пункти қурилиши учун 5 миллиард тенге сарфланади”, — дейилади хабарда.\nВазирликнинг тахминларига кўра, бу йўл Марказий Осиё давлатларини Қозоғистоннинг жанубий, марказий ва шимолий ҳудудлари орқали Россия билан бирлаштиради. Автомобиль йўли Қизилўрда – Жезқазғон – Павлодар – Россия чегараси халқаро йўлагининг бир қисми бўлади.\nБундан ташқари, Ўзбекистон томони Қизилўрда – Учқудуқ янги темир йўл линиясини қуриш ташаббуси билан чиқмоқда. Қўшма ҳаракатлар режаси имзоланди. Техник-иқтисодий асослашни ишлаб чиқиш учун иқтисодий таҳлилни ўтказиш қоади.\nШу билан бирга, бу икки давлатнинг режаларидаги ягона темир йўл эмас.\nСайёҳлик салоҳиятини ошириш учун 2021-2024-йилларда 160 миллиард тенгега Туркистон-Чимкент-Тошкент юқори тезликдаги магистрални қуриш масаласи ишлаб чиқилмоқда. Ушбу лойиҳа Марказий Осиёнинг энг йирик тарихий-маданий марказларини бирлаштиради, йўловчи ташиш ҳажмини 250 км/соат ҳаракат тезлиги билан йилига 1,9 миллион йўловчига етказади.\nШунингдек, 115 км узунликдаги Ўзбекистон темир йўл линияларига чиқадиган Дарбоза – Мақтарал темир йўл линиялари қурилиши ҳам ишлаб чиқилмоқда. Давлат режасида мазкур лойиҳага 161,8 миллиард тенге маблағ кўзда тутилган.\nУшбу темир йўл Афғонистон, Покистон, Туркманистонга транзит масофасини қисқартириши, мавжуд Сариоғоч назорат-ўтказиш пунктини енгиллаштириши, Қозоғистоннинг Мақтарал туманини, Ўзбекистон ҳудуди бўйлаб ўтмасдан, асосий темир йўл билан боғлаши кутилмоқда.\nБухоро вилоятида 1,2 млрд сўмлик мажбурий аъзолик йиғимларини амалга оширишга бўлган уринишнинг олди олинди


Дубляж актёри, профессор Арсен Исмоилов оламдан ўтди\nПрофессор, дубляж актёри, республикадаги кўплаб таниқли актёр ва актрисалар устози Арсен Исмоилов 83 ёшида оламдан ўтди. Бу ҳақда Маданият вазирлиги хабар берди.\nАрсен Исмоилов Ўзбекистонда Саҳна ҳаракати ва жанги фани асосчиси, шунингдек, Саҳна ҳаракати ва жисмоний маданият кафедраси асосчисидир. У 60 йилдан ортиқ вақт давомида Ўзбекистон давлат санъат ва маданият институтида фаолият олиб борди, бу даврда Марказий Осиёдаги барча республикаларда кўплаб шогирдлар етказди.\nАрсен Исмоилов Ўзбекистон театр ва кино санъати ривожи айниқса, жаҳон классик асарларини саҳналаштиришда қиличбозлик, саҳна ҳаракати, пластика каби предметларни фан даражасига олиб чиқишда улкан ҳисса қўшди.\nУ постановкачи режиссёр сифатида 10га яқин спектаклларни Ўзбекистон, Қорақалпоғистон, Қирғизистон театрларида саҳналаштирди. Бундан ташқари, 100дан ортиқ драматик постановкаларда қатнашган, “Ўзбекфильм” киностудиясида бугунги кунга қадар мингдан ортиқ ролларга овоз берган ва ўзи ҳам ижро этган.\nАрсен Исмоилов “Ўзбекистон Республикасида хизмат кўрсатган маданият ходими”, ” Қорақалпоғистонда хизмат кўрсатган артист” фахрий унвонлари билан тақдирланди.